hotchpotch/miracl-hf-unified huggingface dataset:
นารูโกะ ยานางิวาระ
นารูโกะ ยานางิวาระ (; เกิด: 26 มิถุนายน พ.ศ. 2402 — ตาย: 16 ตุลาคม พ.ศ. 2486) หรืออาจรู้จักในนาม ซาราวาบิ โนะ สึโบเนะ เป็นนางสนองพระโอษฐ์ และพระสนมในจักรพรรดิเมจิ ทั้งเป็นพระราชชนนีในจักรพรรดิไทโช โดยเธอเป็นสนมคนสุดท้ายที่ให้ประสูติกาลองค์จักรพรรดิของญี่ปุ่น
นารูโกะ ยานางิวาระเกิดในเกียวโต เป็นบุตรคนที่สองของมิตสึนารุ ยานางิวาระ () มหาดเล็กของจักรพรรดิ ทั้งเป็นวงศ์วานของเครือฟูจิวาระ นารูโกะมีพี่ชายคือ ซากิมิสึ ยานางิวาระ ผู้ร่วมสงครามโบชิงฝ่ายจักรพรรดิ เขาดำรงตำแหน่งเป็นรองผู้ว่าการภูมิภาคโทไกโด ก่อนรับตำแหน่งเป็นผู้ว่าราชการจังหวัดยามานาชิ ทั้งยังเป็นผู้ลงนามในสัญญาฟื้นฟูสัมพันธ์ทางการทูตระหว่างจีนกับญี่ปุ่น หลังทั้งสองก่อสงครามจีน–ญี่ปุ่นครั้งที่หนึ่ง
นารูโกะเป็นดรุณีแรกแย้มที่มีความเฉลียวฉลาด และมีรูปโฉมโนมพรรณสวยงาม ได้รับการยกย่องกันถ้วนหน้าในหมู่สนมฝ่ายใน ทั้งยังเก่งกาจการกวี และเข้าถวายตัวรับใช้พระราชวงศ์เมื่อปี พ.ศ. 2413 เริ่มด้วยการเป็นนางสนองพระโอษฐ์ในพระพันปีเอโช ก่อนได้รับแต่งตั้งเป็น "กนโนะเท็งจิ" (นางห้องพระบรรทม) เมื่อวันที่ 20 กุมภาพันธ์ พ.ศ. 2416 และรับราชการสนองพระเดชพระคุณเป็นพระสนมในจักรพรรดิเมจิ ประสูติกาลพระราชโอรส-ธิดา 3 พระองค์ ได้แก่
และหลังจากการประสูติกาลพระราชโอรสคือเจ้าชายโยชิฮิโตะแล้ว พระสนมนารูโกะก็พิกลจริตไม่สามารถสนองพระเดชพระคุณรับราชการในห้องพระบรรทมอีกเลย ส่วนพระราชโอรสพระองค์นั้นก็ประชวรด้วยพระโรคเดียวกับพระเชษฐภคินีและพระเชษฐภาดา และมีพระพลานามัยย่ำแย่ตั้งแต่ยังทรงพระเยาว์
พระสนมนารูโกะได้รับการแต่งตั้งเป็นนางสนองพระโอษฐ์ในปี พ.ศ. 2445 และหลังเจ้าชายฮะรุ สืบราชสมบัติขึ้นเป็นจักรพรรดิไทโชเมื่อปี พ.ศ. 2455 นางก็ได้รับเครื่องราชอิสริยาภรณ์และได้รับเกียรติหลายประการ แม้จะมีการโจษขานว่านางสติไม่สมประดี ครั้นเมื่อจักรพรรดิไทโชเสด็จสวรรคตในปี พ.ศ. 2469 อดีตพระสนมนารูโกะก็ได้รับการอนุญาตให้ปรากฏตัวหน้าพระแท่นพระบรมศพ
พระสนมนารูโกะเสียชีวิตเมื่อวันที่ 16 ตุลาคม พ.ศ. 2486 สิริอายุได้ 84 ปี ในรัชสมัยจักรพรรดิโชวะ โดยมีการปลงศพ ณ วัดยูเท็งจิ ย่านนากาเมงูโระ เขตเมงูโระ กรุงโตเกียว
วงศ์อิกัวนา
วงศ์อิกัวนา () เป็นวงศ์ของสัตว์เลื้อยคลานประเภทกิ้งก่าวงศ์หนึ่ง ใช้ชื่อว่า Iguanidae มีลักษณะเด่น คือ ทุกชนิดมีรยางค์ขา มีเกล็ดปกคลุมด้านหลังและด้านท้องของลำตัว บางชนิดมีเกล็ดขนาดใหญ่และเรียงตัวซ้อนเหลื่อมกันและบางชนิดมีเกล็ดขนาดเล็กและเรียงตัวต่อเนื่องกัน ไม่มีกระดูกในชั้นหนัง กระดูกหัวไหล่มีกระดูกอินเตอร์คลาวิเคิลเป็นรูปตัวที (T) และมีกระดูกไหปลาร้ารูปร่างโค้ง ส่วนใหญ่มีหางยาวและบางชนิดสามารถปล่อยให้หลุดจากลำตัวได้ แต่ตำแหน่งในการปล่อยหางไม่แน่นอน พื้นผิวด้านนอกของลิ้นมีตุ่ม ฟันที่ขากรรไกรเกาะติดกับร่องที่ขอบด้านในของกระดูก กระดูกพเทอรีกอยด์มีฟันหรือไม่มีฟัน
วงศ์อิกัวนาแบ่งออกได้เป็น 8 วงศ์ย่อย แบ่งออกได้เป็น 44 สกุล และพบมากกว่า 672 ชนิด โดยชนิดที่เป็นที่รู้จักกันเป็นอย่างดี คือ อิกัวนาเขียว ("Iguana iguana") ที่นิยมเลี้ยงเป็นสัตว์เลี้ยง และอิกัวนาทะเล ("Amblyrhynchus cristatus") ที่อาศัยอยู่ตามเกาะต่าง ๆ ในหมู่เกาะกาลาปากอส
แบ่งได้เป็น 8 วงศ์ย่อย
ยิ้ม (เพลงเจ็ตเซ็ตเตอร์)
"ยิ้ม" เป็นซิงเกิลของวงเจ็ตเซ็ตเตอร์ ในปี พ.ศ. 2554 ในสตูดิโออัลบั้ม "JET'S" ประพันธ์เนื้อร้อง-แต่งทำนองโดย Ojets และเรียบเรียงโดย เจ็ตเซ็ตเตอร์ มิวสิกวิดีโอนี้เผยแพร่ครั้งแรกในยูทูบวันที่ 7 เมษายน พ.ศ. 2554 โดยเป็นเรื่องราวของสี่หนุ่มที่จะไปสร้างปฏิบัติเ­พิ่มรอยยิ้มให้กับคนกลุ่มหนึ่งในสยามสแควร­์
เพลง "ยิ้ม" ได้อันดับ 36 จากการจัดอันดับของ แฟต 104.5 ในชาร์ตของ แฟต 104.5 ชาร์ตท็อป 40 ประจำวันที่ 10 กรกฎาคม 2554
อิกัวนาทะเล
อิกัวนาทะเล หรือ อิกัวนาทะเลกาลาปาโกส (; ) เป็นสัตว์เลื้อยคลานทะเลจำพวกกิ้งก่าชนิดหนึ่งในวงศ์อิกัวนา (Iguanidae) จัดเป็นกิ้งก่าเพียงชนิดเดียวในปัจจุบันนี้ที่พบอาศัยอยู่ได้ในทะเล และเป็นสัตว์เพียงชนิดเดียวเท่านั้นที่อยู่ในสกุล "Amblyrhynchus"
อิกัวนาทะเลมีลำตัวสีดำหรือสีคล้ำตลอดทั้งตัว โดยมีสีเดียวตลอดทั้งตัว และถือเป็นสัตว์ถิ่นเดียวที่พบได้เฉพาะเกาะต่าง ๆ ของหมู่เกาะกาลาปาโกส ในเขตแดนประเทศเอกวาดอร์ ในทวีปอเมริกาใต้เท่านั้น ขนาดเมื่อโตเต็มที่ในตัวผู้มีน้ำหนัก 12-13 กิโลกรัม โดยพบได้ในตอนใต้ของเกาะอีซาเบลลา ซึ่งเป็นเกาะที่มีขนาดใหญ่ที่สุดของหมู่เกาะกาลาปาโกส และขนาดเล็กที่สุดมีน้ำหนักเพียง 1-2 กิโลกรัม ที่เกาะจีโนเบซา
อิกัวนาทะเลเป็นสัตว์เลื้อยคลานที่กินพืชเป็นอาหารเท่านั้น ไม่กินสัตว์หรือแมลงเป็นอาหาร แม้จะเป็นแมลงตัวเล็ก ๆ ก็ตาม โดยจะดำน้ำลงไปกินสาหร่ายหรือตะไคร่น้ำตามโขดหินใต้ทะเล มีความสามารถดำน้ำได้ลึกถึง 9 เมตร (30 ฟุต) ระบบย่อยอาหารสามารถย่อยพืชได้เป็นอย่างดีเพราะลำไส้ส่วนโคลอนมีการปรับเพื่อย่อยอาหารประเภทพืชโดยเฉพาะ ด้วยการแบ่งพื้นที่ภายในลำไส้เป็นห้องย่อยเพื่อเพิ่มพื้นที่ผิวในการดูดซึม และเป็นที่อยู่อาศัยของหนอนตัวกลมและจุลินทรีย์ที่ช่วยย่อยเซลลูโลสด้วย ขยายพันธฺ์ด้วยการวางไข่
อิกัวนาทะเลเป็นสัตว์ที่ได้รับปริมาณเกลือจากน้ำทะเลเป็นอย่างมากในแต่ละวัน จึงมีวิธีการกำจัดเกลือออกจากร่างกายด้วยการพ่นออกทางรูจมูกเมื่ออยู่บนบกเป็นฝอยน้ำเหมือนจาม และถึงแม้จะว่ายน้ำและดำน้ำเก่งก็ตาม แต่อิกัวนาทะเลมักจะเกาะอยู่นิ่ง ๆ เป็นกลุ่มตามโขดหินริมทะเล เพื่ออาบแดดและเพื่อรักษาอุณหภูมิในร่างกาย ซึ่งในช่วงฤดูหนาวที่มีอากาศเย็นก็อาจส่งผลกระทบได้บ้าง แต่ก็ไม่ส่งผลมากนัก เนื่องจากหมู่เกาะกาลาปาโกสตั้งอยู่ในเขตเส้นศูนย์สูตรอยู่แล้ว สภาพภูมิอากาศจึงไม่ค่อยเปลี่ยนแปลงมากนัก หรืออาจพบได้บ้างตามป่าชายเลน ชายหาด หรือแอ่งน้ำขังตามริมทะเล
แม้จะมีรูปร่างหน้าตาน่ากลัว แต่ที่จริงแล้วอิกัวนาทะเลเป็นสัตว์ที่รักสงบ ไม่มีนิสัยดุร้าย จึงมักมีกิ้งก่าตัวเล็ก ๆ มาเกาะตามส่วนหัวหรือบนหลังเพื่อจับแมลงหรือมดที่ไต่ตอมใกล้ ๆ ตัวอิกัวนาทะเลกินเป็นอาหาร โดยที่อิกัวนาทะเลจะไม่ทำอันตรายต่อกิ้งก่าเหล่านี้ แต่อิกัวนาทะเลก็มีศัตรูตามธรรมชาติ คือ นกกระสานวล ที่จับอิกัวนาทะเลขนาดเล็กกินเป็นอาหาร และนี่ก็เป็นอีกหนึ่งสาเหตุที่ทำให้อิกัวนาทะเลมักไม่ค่อยเคลื่อนไหวร่างกาย และจากหน้าตาและลักษณะที่โดดเด่น จึงถือเป็นแรงบันดาลใจให้ผู้สร้างภาพยนตร์ชาวญี่ปุ่นใช้เป็นต้นแบบของก็อตซิลลา ตัวละครสัตว์ประหลาดชื่อดังสัญชาติญี่ปุ่นอีกด้วย
อิกัวนาทะเลแบ่งออกได้เป็นชนิดย่อยต่าง ๆ ได้ 6 ชนิด โดยทั้งหมดจะอาศัยอยู่ตามเกาะต่าง ๆ และมีขนาดแตกต่างกันไป ทั้งนี้เป็นเพราะสภาพแวดล้อมและปริมาณสาหร่ายที่เป็นอาหาร
หวัง เจี้ยน
หวัง เจี้ยน () ขุนศึกคนสำคัญของ รัฐฉิน ในช่วง ยุครณรัฐ ผู้สามารถพิชิต รัฐจ้าว รัฐเยี่ยน รัฐฉู่ และ รัฐฉี ลงได้อย่างราบคาบโดยหนึ่งในรองแม่ทัพของหวังเจี้ยนคือ เมิ่ง อู่ นั้นเป็นบิดาของแม่ทัพ เมิ่ง เถียน ขุนศึกคู่พระทัยของ ฉินซีฮ่องเต้
โดยหวังเจี้ยนเป็นหนึ่งในสี่ขุนศึกผู้ยิ่งใหญ่แห่ง ยุครณรัฐ ส่วนอีก 3 คนได้แก่ ไป่ ฉี เหลียน ป๋อ และ หลี่ มู่
กีฬามวยปล้ำในโอลิมปิกฤดูร้อน 1932
การแข่งขันกีฬามวยปล้ำในโอลิมปิกฤดูร้อน 1932 เป็นการแข่งขันมวยปล้ำโอลิมปิกที่จัดขึ้นในลอสแองเจลิส สหรัฐอเมริกา กำหนดแข่งขันระหว่างวันที่ 1 - 7 สิงหาคม พ.ศ. 2475
ไป่ ฉี
ไป่ ฉี () ขุนศึกและอัครมหาเสนาบดีคนสำคัญของแคว้นฉิน ยุคก่อนหวัง เจี้ยน โดยในยุคของไป่ ฉี เป็นยุคที่แคว้นฉินสามารถขยายดินแดนออกไปได้อย่างกว้างขวาง
ซึ่งไป่ ฉี และหวัง เจี้ยน เป็น 2 ใน 4 ขุนศึกผู้ยิ่งใหญ่แห่งยุครณรัฐ ส่วนอีก 2 คนได้แก่ เหลียน ป๋อ และหลี่ มู่
กีฬามวยปล้ำในโอลิมปิกฤดูร้อน 1936
การแข่งขันกีฬามวยปล้ำในโอลิมปิกฤดูร้อน 1936 เป็นการแข่งขันมวยปล้ำโอลิมปิกที่จัดขึ้นในกรุงเบอร์ลิน เยอรมนี กำหนดแข่งขันระหว่างวันที่ 2 - 9 สิงหาคม พ.ศ. 2479
กีฬามวยปล้ำในโอลิมปิกฤดูร้อน 1948
การแข่งขันกีฬามวยปล้ำในโอลิมปิกฤดูร้อน 1948 เป็นการแข่งขันมวยปล้ำโอลิมปิกที่จัดขึ้นในกรุงลอนดอน สหราชอาณาจักร กำหนดแข่งขันระหว่างวันที่ 29 กรกฎาคม - 6 สิงหาคม พ.ศ. 2491
จรูญวิทย์ พัวพันวัฒนะ
จรูญวิทย์ พัวพันวัฒนะ หรือ บิว จรูญวิทย์ หรือรู้จักกันในชื่อ บิว เดอะวอยซ์ ปัจจุบันอายุ ปี เป็นนักร้องที่เป็นที่รู้จักจากรายการ เดอะวอยซ์ไทยแลนด์ ซีซั่นที่ 3 ทีมโค้ชโจอี้ บอย ในการแข่งขันสามารถผ่านไปได้ถึงรอบชิงชนะเลิศหรือ Final Round โดยได้รับตำแหน่งรองชนะเลิศอันดับที่ 2 จากการประกวด เนื่องจากมีลีลาท่าทางการร้องถูกใจผู้ชมทางบ้าน การบิดเกร็งของใบหน้าและลำคอ ปัจจุบันกำลังศึกษาในระดับชั้นปีที่ 4 เอกมานุษยวิทยา คณะโบราณคดี มหาวิทยาลัยศิลปากร และมีผลงานเพลงในชื่อเพลง "อยู่อย่างเสือ" ซึ่งเป็นเพลงประกอบละครเรื่อง กระตุกหนวดเสือ ทางสถานีวิทยุโทรทัศน์ไทยทีวีสีช่อง 3บิวได้เข้าประกวดรายการเดอะวอยซ์ไทยแลนด์ ซีซั่นที่ 3 โดยสังกัดทีมของโค้ชโจอี้ บอยและได้รับตำแหน่งรองชนะเลิศอันดับ 2 จาการประกวด
กีฬามวยปล้ำในโอลิมปิกฤดูร้อน 1952
การแข่งขันกีฬามวยปล้ำในโอลิมปิกฤดูร้อน 1952 เป็นการแข่งขันมวยปล้ำโอลิมปิกที่จัดขึ้นในเฮลซิงกิ ประเทศฟินแลนด์ กำหนดแข่งขันระหว่างวันที่ 20 - 27 กรกฎาคม พ.ศ. 2495
กีฬามวยปล้ำในโอลิมปิกฤดูร้อน 2008
การแข่งขันกีฬามวยปล้ำในโอลิมปิกฤดูร้อน 2008 เป็นการแข่งขันมวยปล้ำโอลิมปิกที่จัดขึ้นในกรุงปักกิ่ง สาธารณรัฐประชาชนจีน กำหนดแข่งขันระหว่างวันที่ 12 - 21 สิงหาคม ค.ศ. 2008
เมเจอร์ลีกซอกเกอร์ ฤดูกาล 2015
เมเจอร์ลีกซอกเกอร์ ฤดูกาล 2015 เป็นการแข่งขันเมเจอร์ลีกซอกเกอร์ ฤดูกาลที่ 20 เริ่มต้นฤดูกาลวันที่ 6 มีนาคม ค.ศ. 2015 มีทีมเข้าร่วมแข่งขันในลีก 20 ทีม โดยมี 17 ทีมจากสหรัฐอเมริกา และ อีก 3 ทีมมาจากประเทศแคนาดา
หยวน ชงหวน
หยวน ฉงฮว่าน () ขุนศึกคนสำคัญในช่วงปลาย ราชวงศ์หมิง ผู้สามารถเอาชนะกองทัพอันมหึมา
ของ นูรฮาซี ลงได้ด้วยทหารอันน้อยนิดแต่กลับถูก
ประหารด้วยข้อหาที่ตัวเองไม่ได้กระทำเมื่อปี 2173
ในวรรณกรรม กิมย้ง ได้เขียนให้หยวนชงหวนเป็น
พ่อของ อ้วนเซงจี้ พระเอกของเรื่อง เทพบุตรงูทอง
O.T ผี OVERTIME
O.T. ผี Overtime ภาพยนตร์ไทย แนวตลก-สยองขวัญภาคต่อของ ตีสาม 3D และ ตีสาม คืนสาม 3D จาก ไฟว์สตาร์ โปรดักชั่น กำกับการแสดงโดย อิสรา นาดี ออกฉายครั้งแรกเมื่อวันที่ 23 ตุลาคม 2557 นำแสดงโดย เรย์ แมคโดนัลด์ ชาคริต แย้มนาม และ อนันดา เอเวอริ่งแฮม
เรื่องราวในภาคนี้เกิดขึ้นหลังจากที่ การัน (ชาคริต แย้มนาม) และ ที (เรย์ แมคโดนัลด์) สองเจ้าของบริษัทโฆษณาหลอกผีจน บั๊ม (ประชากร ปิยะสกุลแก้ว) และ งิ้ง (กันยรินทร์ นิธินพรัศมิ์) ลูกน้องในบริษัทพลัดตกตึกตายในภาคแรกและพวกเขาทั้งสองถูกวิญญาณของบั๊มและงิ้งหลอกในลิฟต์จนขวัญหนีดีฝ่อการันกลายเป็นบ้าส่วนทีกลายเป็นคนกลัวลิฟต์
ต่อมาทางบริษัทประสบปัญหาทางการเงินจนทีต้องตามตัว ดิน (อนันดา เอเวอริ่งแฮม) เจ้าของบริษัทอีกคนที่กำลังเที่ยวอยู่ที่ เนปาล กลับมาเพื่อแก้ไขสถานการณ์ขณะเดียวกัน อั้น (อัครัฐ นิมิตรชัย) และ ตาล (พิมพ์ปวีณ์ โคกระบินทร์) รุ่นน้องสมัยเรียนมหาวิทยาลัยซึ่ง
กำลังจะแต่งงานได้ติดต่อให้บริษัทของดินและทีช่วยจัดงานแต่งงานที่โรงแรมของอั้น
เมื่อพวกดินและทีพร้อมลูกน้องมาถึงโรงแรมพวกเขากลับถูกผีในโรงแรมหลอกแต่แล้ว
พวกเขาก็ได้รู้ความจริงว่าทั้งหมดเป็นแผนของอั้นที่ต้องการจะเอาคืนดินและทีเพราะเรื่องราวที่ดินและทีได้เคยทำไว้ในอดีตทั้งดินและทีพร้อมลูกน้องจึงคิดแผนเอาคืนอั้นแบบเจ็บแสบ
มลพิษทางดิน
มลพิษทางดิน หรือการปนเปื้อนดิน () เกิดจากการมีสารเคมีที่มนุษย์สร้างหรือการเปลี่ยนแปลงอื่นในสิ่งแวดล้อมดินธรรมชาติ ตรงแบบเกิดจากกิจกรรมอุตสาหกรรม สารเคมีเกษตรกรรมหรือการกำจัดของเสียอย่างไม่เหมาะสม สารเคมีที่เกี่ยวข้องมากที่สุด คือ ไฮโดรคาร์บอนปิโตรเลียม พอลินิวเคลียร์อะโรมาติกไฮโดรคาร์บอน (เช่น แนฟทาลีนและเบนโซไพโรซีน) ตัวทำละลาย ยาฆ่าแมลง ตะกั่วและโลหะหนักอื่น การปนเปื้อนสัมพันธ์กับระดับการพัฒนาอุตสาหกรรมและระดับการใช้สารเคมี
มลพิษทางดินอาจเกิดจากสาเหตุต่อไปนี้
มลพิษในดินที่เห็นได้ชัดเจน ดังนี้
จากการสำรวจดินโดยกระทรวงคุ้มครองสิ่งแวดล้อมของจีน สำรวจพื้นที่สองในสามของจีน ประมาณ 10,000,0000 ตารางไมล์ พบว่า 99.1 % ของดินมีการปนเปื้อนโลหะหนัก20ตัน ซึ่งมีสาเหตุมาจากมลพิษจากอากาศเนื่องจากควันส่งผลต่อดิน นอกจากนี้ยังพบว่า 19.4% ของพื้นที่เพาะปลูกมีการปนเปื้อนในดิน ซึ่งสาเหตุส่วนใหญ่เกิดจากการขยายตัวของอุตสาหกรรม ส่งผลให้มีการทิ้งกากอุตสาหกรรมสู่ดิน จึงเกิดการปนเปื้อน
ในปี 2012 มีการตรวจพบโลหะยูเรเนียม เกิน 50 % ในดินของประเทศอินเดีย ที่ภูมิภาคมัลวะ (Malwa) ซึ่งมีค่าเกินจากมาตรฐานขององค์การอนามัยโลกกำหนด ซึ่งสาเหตุมาจากโรงไฟฟ้าพลังงานความร้อนมีการปล่อยยูเรเนียมลงสู่ดิน ทำให้เกิดการปนเปื้อน
มลพิษทางดินมีผลเสียอย่างสำคัญต่อระบบนิเวศ มีการเปลี่ยนแปลงทางเคมีของดินอย่างถึงรากซึ่งอาจเกิดจากการมีสารเคมีอันตรายหลายชนิดแม้มีสารนั้นในความเข้มข้นต่ำ การเปลี่ยนแปลงเหล่านี้สามารถแสดงออกเป็นการเปลี่ยนแปลงของเมแทบอลิซึมของจุลินทรีย์และสัตว์ขาปล้องประจำถิ่นในดินนั้น ๆ ส่งผลให้มีการกำจัดห่วงโซ่อาหารปฐมภูมิบางส่วน ซึ่งอาจมีผลลัพธ์ใหญ่หลวงต่อผู้ล่าหรือผู้บริโภคต่อไป
ซึ่งผลกระทบภายในระบบนิเวศนั้นจะแบ่งได้เป็น 2 ส่วน จากสิ่งมีชีวิตที่มีการใช้ดินในการดำรงชีวิต ได้แก่
พืชทุกชนิดต้องอาศัยดินในการเจริญเติบโตทั้งนั้น หากมีการปนเปื้อนในดิน ซึ่งสาเหตุหลักมาจากกิจกรรมทางการเกษตรของมนุษย์ เช่น การใช้ยาปรับศัตรูพืชชนิดแอมโมเนียมซัลเฟต แล้วละลายน้ำจะถูกเปลี่ยนเป็นไนเตรท ( Nitrate ) ส่งผลโดยตรงต่อการดูดซึมแร่ธาตุอาหารของพืชจากดิน จากเดิมพืชใช้รากดูดซึมอาหารจากดิน กลายเป็นรากดูดซึมสารพิษจากดินเข้าไปแทนที่ ทำให้พืชมีการเจริญเติบโตที่ช้าลง เกิดการตกค้างของสารพิษในพืช ส่งผลให้อัตราการสร้างคลอโรฟิลล์ลดลง ใบพืชแห้งเหี่ยว ไม่มีดอกไม่มีผล จำนวนพืชค่อยๆลดลง และตายไป เมื่อพืชตายไปทำให้ดินขาดความสมดุล สามารถเกิดการผุกร่อน และพังทะลายของหน้าดินได้โดยง่าย ทำให้ดินขาดความอุดมสมบูรณ์
สัตว์หรือสิ่งมีชีวิตที่อยู่ในดิน เช่น ไส้เดือน มด แบคทีเรียต่างๆ เป็นอีกสิ่งหนึ่งที่มีผลทำให้ดินมีความอุดมสมบูรณ์ ดินที่มีการปนเปื้อนจะส่งผลต่อห่วงโซ่อาหารของสัตว์ดังกล่าว ทำให้สัตว์ไม่สามารถใช้ดินในการสร้างอาหารได้ ไม่สามารถย่อยแบคทีเรียได้ ส่งผลต่อกระบวนการเมทาบอลิซึม ทำให้สัตว์และแบคทีเรียค่อยๆตายไป ทำให้ดินขาดความอุดมสมบูณ์
การจะแก้ปัญหาการปนเปื้อนในดินนั้นคงจะทำให้หายไปหมดสนิทในทุกจุดคงเป็นไปแทบจะไม่ได้ ดังนั้นการแก้ไขจึงเป็นการควบคุมให้เกิดการปนเปื้อนของโลหะหนักหรือสารมลพิษให้น้อยที่สุด เพื่อลดปัญหา ซึ่งสามารถทำได้ดังนี้
สุดท้ายก็ต้องยอม
สุดท้ายก็ต้องยอม เป็นซิงเกิลที่ 2 ของวงดนตรีฟีฟี่ เบลค ประพันธ์คำร้องโดย วรัชยา พรหมสถิต และแต่งทำนองโดย โอ๊บ และเรียบเรียงโดย คชภัค ผลธนโชติ ออกจำหน่ายครั้งแรกในวันที่ 29 พฤษภาคม พ.ศ. 2555
เนื้อหาของเพลงเกี่ยวกับเมื่อเกมแห่งความรักครั้งนี้ เธอไม่ต้องการให้ฉันไปต่อ ฉันขอยอมเป็นผู้แพ้ YOU WIN...เกมนี้เธอชนะ ทั้งๆที่ไม่ได้อยากยอม...ไม่ได้อยากแพ้ แต่เมื่อเขาเลือกให้เธอเป็นผู้แพ้ เธอจึงต้อง... ยอมแพ้
ส่วนมิวสิกวิดีโอนี้ เผยแพร่ครั้งแรกในวันที่ 10 กรกฎาคม พ.ศ. 2555 เวลา 20.00 น ในยูทูบ
เพย์แบ็ก (2015)
เพย์แบ็ก (2015) () เป็นการแสดงมวยปล้ำอาชีพแบบ เพย์-เพอร์-วิว (PPV) ของ ดับเบิลยูดับเบิลยูอี (WWE) จัดเป็นครั้งที่ 3 โดยมีกำหนดจัดวันที่ 17 พฤษภาคม 2015 ที่สนามรอยัลฟามส์อะรีนา ที่เมืองบัลติมอร์ รัฐแมริแลนด์ สหรัฐอเมริกา
ในเอ็กซ์ตรีมรูลส์ (2015) จอห์น ซีนา ได้เอาชนะรูเซฟ ในแมตช์ Russian Chain และป้องกันแชมป์ WWE United States Championship เอาไว้ได้สำเร็จ ต่อมาลานาได้ประกาศว่าซีนาจะต้องเจอกับรูเซฟ ในแมตช์การปล้ำ "I Quit" match ในเพย์แบ็ก
ในเอ็กซ์ตรีมรูลส์ เซท โรลลินส์ได้เอาชนะแรนดี ออร์ตัน ในแมตช์การปล้ำในกรงเหล็ก และป้องกันแชมป์ WWE World Heavyweight Championship เอาไว้ได้ ในรอว์คืนต่อมา วันที่ 27 เมษายน จากการโหวตลงคะแนนใน WWE App ก็ได้ประกาศว่าโรลลินส์ จะป้องกันตำแหน่งกับออร์ตัน และโรแมน เรนส์ ในแมตช์การปล้ำ 3 เส้า ในเพย์แบ็ก ในรอว์ วันที่ 4 พฤษภาคม ดีน แอมโบรส ได้เอาชนะ เซท โรลลินส์ และได้ถูกเพิ่มเข้าไปในแมตช์ชิงแชมป์โลก ทำให้กลายเป็นแมตช์ 4 เส้า ในรอว์ วันที่ 11 พฤษภาคม ทริปเปิลเอชได้ประกาศว่า หากโรลลินส์ ไม่เดินออกจากแมตช์ 4 เส้า ในฐานะแชมป์ เคนจะต้องพ้นจากตำแหน่ง Director of Operation
ในเอ็กซ์ตรีมรูลส์ ดอล์ฟ ซิกก์เลอร์ ได้เอาชนะ เชมัส ในแมตช์ผู้แพ้ต้องจูบก้นผู้ชนะ ในรอว์ วันที่ 11 พฤษภาคม ได้มีการประกาศแมตช์ระหว่าง ซิกก์เลอร์ กับ เชมัส ในเพย์แบ็ก
ในเอ็กซ์ตรีมรูลส์ ช่วงก่อนเริ่มรายการ เนวิลล์เอาชนะคิง บาร์เร็ตต์ ไปได้ ในรอว์ วันที่ 11 พฤษภาคม ได้มีการประกาศแมตช์ระหว่างเนวิลล์และบาร์เร็ตต์ในเพย์แบ็ก
ในเอ็กซ์ตรีมรูลส์ เดอะนิวเดย์ ได้เอาชนะ ไทสัน คิด และซีซาโร และคว้าแชมป์ WWE Tag Team Championship ไปได้เป็นสมัยแรก ในวันที่ 11 พฤษภาคม ได้มีการประกาศแมตช์ชิงแชมป์ WWE Tag Team Championship ระหว่าง เดอะนิวเดย์ กับ ไทสัน คิด และซีซาโร ในแมตช์การปล้ำแทกทีมชนะ 2 ใน 3 ยก
ในรอว์ วันที่ 27 เมษายน เบรย์ ไวแอ็ตต์ได้ลอบทำร้ายไรแบ็ก หลังจากไรแบ็กเอาชนะโบ ดัลลัส ในสแมคดาวน์ วันที่ 30 เมษายน ไวแอ็ตต์ลอบทำร้ายไรแบ็ก หลังจากชนะลู้ก ฮาร์เปอร์ ในรอว์ วันที่ 11 พฤษภาคม ไรแบ็กได้มาเล่นงานไวแอ็ตต์ ในวันที่ 13 พฤษภาคม WWE.com ได้ประกาศว่าไรแบ็กจะเจอกับไวแอ็ตต์ในเพย์แบ็ก
ในรอว์ วันที่ 11 พฤษภาคม ได้มีการประกาศแมตช์แทกทีมระหว่าง เคอร์ติส แอ็กเซล & มาโชว์ แมนดาว กับ ดิ อเซนชัน (คอนเนอร์ และ วิกเตอร์) ในเพย์แบ็ก เป็นแมตช์ก่อนเริ่มรายการ
เดอะบุชแวกเกอส์
เดอะบุชแวกเกอส์ () เป็นทีมมวยปล้ำอาชีพในตำนาน ที่เข้าแข่งขันเป็นครั้งแรกในนาม New Zealand Kiwis และในนาม Sheepherders พวกเขาปล้ำในสมาคม เวิลด์เรสต์ลิงเฟเดเรชัน และจิมคร็อกเก็ตโปรโมชันส์ สมาชิกประกอบด้วย ลู้ก วิลเลียมส์ และบุตช์ มิลเลอร์ ในขณะที่ Sheepherders ยังรวมถึงโจนาธาน บอยด์ และเลย มอร์แกน ในฐานะสมาชิกในบางครั้ง ในปี 2015 ทั้งคู่ได้เข้าสู่หอเกียรติยศดับเบิลยูดับเบิลยูอี
ฟาสต์เจ็บ เร็ว..แรง ทะลุฮา
ฟาสต์เจ็บ เร็ว...แรง ทะลุฮา () เป็นภาพยนตร์แนวคอเมดี้ ล้อเลียนภาพยนตร์ในชุด "เดอะฟาสต์แอนด์เดอะฟิวเรียส" กำกับและเขียนบทโดยเจสัน ฟรีดเบิร์กและแอรอน เซลต์เซอร์ (ทีมเขียนบท "Scary Movie") เข้าฉายในไทยวันที่ 12 มีนาคม 2015
"Superfast!" เป็นเรื่องของลูคัส ไวท์ ตำรวจหนุ่มที่แฝงตัวเข้าไปกับแก๊งค์ซิ่งที่นำโดย วิน เบนซิน และร่วมมือกันเพื่อถอนรากถอนโคนกลุ่มมาเฟียให้สิ้นซาก อย่างไรก็ตาม พวกเขาถูกตำรวจกล้ามโตแต่ซื่อบื้อ ร็อค จอห์นสัน ตามไล่ล่าอยู่ตัวอย่างภาพยนตร์ออกเผยแพร่ในวันที่ 23 พฤษภาคม 2014 และตัวอย่างภาพยนตร์แบบพากย์ไทยเผยแพร่ในวันที่ 27 กุมภาพันธ์ 2015
จริง ๆ นะ
จริง ๆ นะ เป็นซิงเกิลของศิลปินดูโอ้ เดอะเทอร์ตี้เอทเยียร์สอโก ประพันธ์คำร้อง-แต่งทำนองโดย อัจฉริยา ดุลยไพบูลย์, แทน ลิปตา และเรียบเรียงโดย แทน ลิปตา ออกจำหน่ายในวันที่ 21 มิถุนายน พ.ศ. 2557
เนื้อหาเพลงนี้ต้องการสื่อถึงเป็นการบอกส่งความหมายดี ๆ ที่ฝากถึงใครบางคน ที่เจ้าตัวยังรู้สึกดี ๆ มีความเป็นห่วง เป็นใยให้เสมอ ไม่ว่าใครคนนั้นจะไม่ได้มอบความรู้สึกพิเศษอะไรให้กลับมา ทำให้นอกจากจะเป็นงานเพลงเพราะแล้ว “จริง ๆ นะ” ยังเต็มเปี่ยมไปด้วยความรู้สึกที่แสนงดงามของมิตรภาพที่ผู้คนต่างมอบให้แก่กัน
เพลง จริง ๆ นะ ติดอันดับสูงสุด 36 จากการจัดอันดับของ อีเอฟเอ็ม ในชาร์ต อีเอฟเอ็ม ชาร์ต 94 ท็อป แอรเพลย์ ประจำวันที่ 11 ตุลาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
อ๊ะป่าว
อ๊ะป่าว? (Yes it?) เป็นซิงเกิลของศิลปินดูโอ้ เดอะเทอร์ตี้เอทเยียร์สอโก ประพันธ์คำร้องโดย อัจฉริยา ดุลยไพบูลย์, แทน ลิปตา แต่งทำนองโดย อัจฉริยา ดุลยไพบูลย์ และเรียบเรียงโดย แทน ลิปตา ออกจำหน่ายในวันที่ 12 ตุลาคม พ.ศ. 2556
เนื้อหาเพลงนี้ต้องการสื่อถึงเหตุการณ์ที่เกิดความสงสัยว่า คนที่เราชอบ เค้ากำลังตั้งสถานะถึงใคร กำลังโพสเพลงให้ใคร หมายถึงเรา หรือหมายถึงใคร ใครที่กำลังสงสัยก็ส่งเพลงนี้ถามเค้าว่าหม­ายถึงฉัน อ๊ะป่าว?
เพลง อ๊ะป่าว? (Yes it?) ติดอันดับสูงสุด 6 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 8 ธันวาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
อัญชสา มงคลสมัย
อัญชสา มงคลสมัย เดิมชื่อ อังค์วรา มงคลสมัย เป็นนักแสดงชาวไทย
อัญชสา มงคลสมัย เดิมชื่อ อังค์วรา มงคลสมัย เกิดวันที่ 17 มิถุนายน พ.ศ. 2536 เป็นนักแสดง
ราจา ไนง์โกลัน
รัดยา เนียงโกลัน () เกิดเมื่อวันที่ 4 พฤษภาคม ค.ศ. 1988 เป็นนักฟุตบอลชาวเบลเยียมเชื้อสายอินโดนีเซีย ปัจจุบันเล่นในตำแหน่งกองกลางให้กับอินเตอร์มิลาน
เขาใช้เวลาส่วนใหญ่ในอาชีพนักฟุตบอลอยู่ในประเทศอิตาลี โดยเล่นให้กับสโมสรเปียเชนซา, คัลยารี และโรมา
เกฟิน สโตรตมัน
เกฟิน สโตรตมัน () เกิดเมื่อวันที่ 13 กุมภาพันธ์ ค.ศ. 1990 เป็นนักฟุตบอลชาวดัตช์ ปัจจุบันเล่นในตำแหน่งกองกลางให้กับมาร์แซย์ และฟุตบอลทีมชาติเนเธอร์แลนด์
ซาอุล ญิเกซ
ซาอุล ญิเกซ เอสกลาเปซ () หรือที่รู้จักกันในชื่อ ซาอุล เป็นนักฟุตบอลชาวสเปน เกิดเมื่อวันที่ 21 พฤศจิกายน ค.ศ. 1994 ปัจจุบันเล่นให้กับสโมสรอัตเลติโกมาดริดในตำแหน่งกองกลางตัวกลางหรือกองกลางตัวรับ
โท้ด
โท้ด () หรือ คิโนะปิโอะ () เป็นเห็ดที่เป็นทหารของอาณาจักรเห็ด โท้ดไม่ใช่ตัวละครที่มีอยู่ตัวเดียวจากที่สังเกตว่าโท้ดมีหลายตัวในอาณาจักรเห็ด และเป็นตัวละครเดียวที่เป็นคนส่งข่าวให้กับมาริโอกับลุยจิว่าเจ้าหญิงถูกลักพาตัวไปเพราะโท้ดไม่สามารถปกป้องเจ้าหญิงจากบาวเซอร์ได้นั่นเอง ในบางครั้งโท้ดก็จะถูกเรียกว่า "ชาวบ้านเห็ด" ()
โท้ดปรากฏตัวในเกมชุดมาริโอทุกภาค ทั้งเกมแบบผจญภัย อาร์พีจี ซีรีส์มาริโอปาร์ตี้ มาริโอคาร์ท และซีรีส์ซูเปอร์สแมชบราเธอร์ส รวมทั้งเกมที่ลุยจิเป็นตัวนำ
โท้ด เป็นเด็กหนุ่มในหมู่บ้านของอาณาจักรเห็ดผู้แอบหลงรักเจ้าหญิงพีชมาตลอด และได้ไปขอพรกับสิ่งลี้ลับใต้ปราสาทเพื่อให้เจ้าหญิงหันมาสนใจและได้ใกล้ชิดเจ้งหญิงตลอดไป และหลุดปากไปว่าจะแลกกับอะไรก็ได้ จนกระทั่งอาณาจักเห็ดถูกสาป จนตัวเองและผู้คนในอาณาจักรกลายเป็นเห็ดไป ด้วยความรู้สึกผิดจึงได้สัญญาว่าจะคอยดูแลปกป้องเจ้าหญิงจนนาทีสุดท้าย ปรากฎตัวครั้งแรกในเกม ซูเปอร์มาริโอบราเธอร์ส
ปริศนาสมบัติอัจฉริยะ ตอน ผจญค่ายกลกระดูก
ปริศนาสมบัติอัจฉริยะ ตอน ผจญค่ายกลกระดูก เป็นนวนิยายเล่มแรกในชุดปริศนาสมบัติอัจฉริยะ ประพันธ์โดยริก ไรออร์แดน ตีพิมพ์ครั้งแรกในสหรัฐอเมริกาเมื่อวันที่ 9 กันยายน พ.ศ. 2551 โดยสำนักพิมพ์สกอลาสติก เนื้อเรื่องเริ่มต้นขึ้นที่สองพี่น้องกำพร้า แดนและเอมี่ คาฮิลล์ ทั้งสองค้นพบว่าตนเป็นส่วนหนึ่งของคาฮิลล์ ตระกูลที่มีพลังอำนาจมากที่สุดในโลก ซึ่งสมาชิกในตระกูลต้องฝ่าฟันกันเพื่อค้นหาคำไขปริศนาทั้ง 39 คำ
เริ่มเรื่องด้วยฉากงานศพของเกรซ คาฮิลล์ ผู้เป็นยายของแดน และเอมี่ คาฮิลล์ เกรซได้มอบทางเลือกให้ญาติแต่ละคนที่มาเข้าร่วมงานศพสองทางเลือก หนึ่งคือรับเงินสองล้านดอลลาร์แล้วกลับบ้านไป และสองคือร่วมเกมปริศนาตามล่าสมบัติที่จะทำให้ผู้ที่ได้รับยิ่งใหญ่กว่าใครในโลก แดนและเอมี่เลือกที่จะเข้าร่วมเกมในครั้งนี้ ทั้งสองได้พบเงื่อนงำแรกจาก 39 เงื่อนงำ ทั้งสองเข้าไปค้นหาข้อมูลเพิ่มเติมในคฤหาสน์ของเกรซ โดยทั้งคู่ได้พบกับอลิสแตร์ โอลุงชาวเกาหลี ทั้งสามค้นพบห้องสมุดลับในคฤหาสน์และซาลาดิน แมวที่หายไป แต่ไม่ทันไรก็เกิดไปไหม้คฤหาสน์ขึ้น อลิสแตร์หายตัวไป ทิ้งให้เอมี่กับแดนต้องเอาชีวิตรอด เอมี่ค้นพบว่าเงื่อนงำแรกนำไปสู่บุคคลในประวัติศาสตร์ท่านหนึ่ง คือ เบนจามิน แฟรงคลิน ซึ่งภายหลังได้ค้นพบว่าเขาเป็นหนึ่งในสายตระกูลลูเซี่ยน เมื่อสองพี่น้องรอดมาจากการวางเพลิงได้ ทั้งคู่ซมซานไปหาเนลลี่ โกเมซ พี่เลี้ยงของพวกเขา ผู้ใหญ่คนเดียวในตอนนี้ที่ทั้งสองไว้ใจ เงื่อนงำทั้งหมดพาไปสู่ความลับในสุสานกระดูกใต้กรุงปารีส คำไขปริศนาคือ ""เหล็กละลาย""
ไม่รู้จักฉัน ไม่รู้จักเธอ
"ไม่รู้จักฉัน ไม่รู้จักเธอ" เป็นเพลงของวง อพาร์ตเมนต์คุณป้า จากอัลบั้ม "โรแมนติกคอมเมดี" (พ.ศ. 2549) ประพันธ์เนื้อร้อง-แต่งทำนองโดย ตุล ไวฑูรเกียรติ (ตุล อพาร์ตเมนต์คุณป้า) ต่อมาถูกขับร้องใหม่โดย พงษ์สิทธิ์ คำภีร์ (อัลบั้ม "รวมฮิตบันทึกคนเดินทาง") และเป็นเพลงประกอบภาพยนตร์ "สายลับจับบ้านเล็ก"
ในปี พ.ศ. 2550 เพลง "ไม่รู้จักฉัน ไม่รู้จักเธอ" ได้ถูกใช้เป็นเพลงประกอบภาพยนตร์เรื่อง "สายลับจับบ้านเล็ก" ของค่ายจีเอ็มเอ็ม ไท หับ ขับร้องโดย ปองกูล สืบเชื้อ และดา เอ็นโดรฟิน เพลงนี้ติดอันดับสูงสุดที่ 3 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 14 ตุลาคม พ.ศ. 2550 และอันดับสูงสุดที่ 1 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 14 ตุลาคม พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
รถไฟขบวนแห่งความฝัน
"รถไฟขบวนแห่งความฝัน" เป็นซิงเกิลของวงดนตรีพาราด็อกซ์ คว้ารางวัล “เพลงยอดเยี่ยม” จากงาน ประกาศผลรางวัล Season Awards ครั้งที่ 28 ปี 2560
“ดีใจกับรางวัลเพลงยอดเยี่ยมประจำปีนี้ จากเพลง รถไฟขบวนแห่งความฝัน เพราะหลังจากที่ช่วยกันทำเพลงนี้เสร็จใหม่ๆ ก็รู้สึกแล้วว่าชอบเพลงนี้ มันเหมือนเป็นเพลงที่ดี จนวันนึงเพลงได้มีชื่อเข้าชิงจนสามารถคว้ารางวัลมาได้ สิ่งทั้งหมดนี้ก็เป็นเหมือนกำลังใจในการทำงานต่อไปของพวกเรามากกว่า ซึ่งก่อนหน้านี้เคยได้รับรางวัลในสาขาเดียวกัน จากเพลง ลาลาลา มาแล้วเมื่อ 5 ปีที่ผ่านมา” ต้า พาราด็อกซ์ กล่าวในวันรับรางวัล
ประพันธ์เนื้อร้อง-ทำนองโดย อิทธิพงศ์ กฤดากร ณ อยุธยา และเรียบเรียงโดย พาราด็อกซ์ ออกจำหน่ายในวันที่ 20 มีนาคม พ.ศ. 2557
ส่วนมิวสิกวิดีโอนี้ เผยแพร่ครั้งแรกในวันที่ 17 เมษายน พ.ศ. 2557 เวลา 20.00 น ในยูทูบ กำกับโดย ทรงยศ สุขมากอนันต์
เพลง "รถไฟขบวนแห่งความฝัน" ได้อันดับสูงสุดที่ 17 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 20 เมษายน พ.ศ. 2557 และอันดับสูงสุดที่ 31 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 18 พฤษภาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
มาริโอ ปะทะ ดองกีคอง
เป็นเกมส์ที่คล้ายกับการเล่น ดองกีคอง ในปี 1981 ผู้เล่นต้องรับบทเป็น มาริโอ เพื่อที่จะหยุดดองกีคองเอาไว้เพื่อไม่ให้ขโมย มินิ มาริโอ มีด่านที่จะเลือกคือ โรงงานทำของเล่น ป่าของดอกกีคองก์ ภูเขาไฟ ป่าเวทมนตร์ บ้านผีสิง และ นครพลบค่ำ เป็นเกมแนวใช้สมอง แต่ละด่านจะมีสิ่งกีดขวาง เวลา อุปสรรคต่างๆ อีกมากมายเกมนี้ต้องใช้ทักษะในการแก้ปัญหา ในแต่ละด่านซึ่งก่อนเริ่มด่านนั้นๆจะมีวิธีแก้ไขปัญหาส่วนหนึ่งให้เราคิดได้ เกมนี้มีประโยชน์ในเรื่องการใช้สมองอย่างมาก
หลุมศพปลาวาฬ
"หลุมศพปลาวาฬ" เป็นซิงเกิลของวงดนตรีพาราด็อกซ์ ประพันธ์เนื้อร้อง-ทำนองโดย อิทธิพงศ์ กฤดากร ณ อยุธยา และเรียบเรียงโดย พาราด็อกซ์ ออกจำหน่ายในวันที่ 31 ตุลาคม พ.ศ. 2556
ส่วนมิวสิกวิดีโอเพลง "หลุมศพปลาวาฬ" กำกับโดย Chocolate Studio & อิทธิพงศ์ กฤดากร ณ อยุธยา เผยแพร่ครั้งแรกในวันที่ 31 ตุลาคม พ.ศ. 2556 เวลา 20.00 น ในยูทูบ
หลุมศพปลาวาฬ เป็นเพลงที่แต่งขึ้นมาโดยนำคำหลายคำที่ไม่เกี่ยวข้องกันมาปะปนกัน และให้ผู้ฟังคิดภาพตามจินตนาการ เปรียบเทียบเป็นนามธรรม จึงเป็นเพลงนี้ขึ้นมา ในส่วนมิวสิกวิดีโอ เป็นรูปแบบภาพกราฟิกโดยมีสัตว์ทั้ง 4 คือ กระต่าย แมว หนู หมาป่า ซึ่งแทนตัวสมาชิกในวง
เพลง "หลุมศพปลาวาฬ" ติดอันดับสูงสุด 8 ของชาร์ต GMM Grammy Gmember Song Chart Top 100 ประจำวันที่ 4 พฤศจิกายน พ.ศ. 2556 และอันดับสูงสุด 18 ชาร์ต GMM Grammy Gmember MV Chart Top 100 ประจำวันที่ 11 พฤศจิกายน พ.ศ. 2556 จากการจัดอันดับของเว็บไซต์ Gmember.com
กีฬามวยปล้ำในโอลิมปิกฤดูร้อน 2004
การแข่งขันกีฬามวยปล้ำในโอลิมปิกฤดูร้อน 2004 เป็นการแข่งขันมวยปล้ำโอลิมปิกที่จัดขึ้นในกรุงเอเธนส์ ประเทศกรีซ กำหนดแข่งขันระหว่างวันที่ 22 - 29 สิงหาคม พ.ศ. 2547
หญิงลั้ลลา
"หญิงลั้ลลา" เป็นซิงเกิลของนักร้องลูกทุ่ง หญิงลี ศรีจุมพล เป็นเพลงจากอัลบั้ม ชุดที่ 1 ขาขาวสาวลำซิ่ง ในปี พ.ศ. 2555 ประพันธ์เนื้อร้อง-แต่งทำนองโดย หญิงลี ศรีจุมพล และเรียบเรียงโดย สวัสดิ์ สารคาม ออกจำหน่ายพร้อมอัลบั้มในวันที่ 30 ตุลาคม พ.ศ. 2555 และอัพโหลดขึ้นเว็บไซต์ยูทูบครั้งแรกในวันที่ 10 มิถุนายน พ.ศ. 2556
เพลง "หญิงลั้ลลา" ติดอันดับสูงสุด 4 ของชาร์ต GMM Grammy Gmember MV Chart Top 5 ประจำวันที่ 9 กันยายน พ.ศ. 2557 จากการจัดอันดับของเว็บไซต์ Gmember.com
กีฬามวยปล้ำในโอลิมปิกฤดูร้อน 1968
การแข่งขันกีฬามวยปล้ำในโอลิมปิกฤดูร้อน 1968 เป็นการแข่งขันมวยปล้ำโอลิมปิกที่จัดขึ้นในเม็กซิโกซิตี้ ประเทศเม็กซิโก กำหนดแข่งขันระหว่างวันที่ 17 - 26 ตุลาคม พ.ศ. 2511
กีฬามวยปล้ำในโอลิมปิกฤดูร้อน 1972
การแข่งขันกีฬามวยปล้ำในโอลิมปิกฤดูร้อน 1972 เป็นการแข่งขันมวยปล้ำโอลิมปิกที่จัดขึ้นในมิวนิค ประเทศเยอรมนี กำหนดแข่งขันระหว่างวันที่ 27 สิงหาคม - 10 กันยายน พ.ศ. 2515
อี ยง-แด
อี ยง-แด (; ) เป็นนักกีฬาแบดมินตันชายทีมชาติเกาหลีใต้ เกิดเมื่อ 11 กันยายน พ.ศ. 2531 ปัจจุบันเล่นประเภทชายคู่โดยจับคู่กับ คิมกีจุง และประเภทคู่ผสมคู่กับ อีโซฮี
อี ยง-แด เป็นนักแบดถนัดขวา เริ่มเล่นแบดมินตันตั้งแต่อายุ 8 ปี และติดทีมชาติเมื่ออายุ 15 ปี ลงแข่งในประเภทชายคู่กับ ช็อง แจ-ซ็อง (ในปี ค.ศ. 2006) ในประเภทคู่ผสม คู่กับ อี ฮโย-ช็อง (ในปี ค.ศ. 2007) จนถึงผลงานล่าสุดที่คว้าเหรียญทองประเภทคู่ผสมในโอลิมปิก ทำให้เค้าป็นหนึ่งในผู้เล่นอายุน้อยที่สุดที่ได้เหรียญทองโอลิมปิกในกีฬาแบดมินตัน
คนัสนันท์ นักตะเฆ่
คนัสนันท์ เกิดเมื่อวันที่ 28 กุมภาพันธ์ พ.ศ. 2536 จบการศึกษาระดับชั้นมัธยมศึกษาจาก โรงเรียนศรีวิกรม์ และปัจจุบันกำลังศึกษาอยู่ที่มหาวิทยาลัยศรีปทุม
โดยเริ่มต้นเข้าวงการด้วยการเต้นโคฟเวอร์แดนซ์เกาหลี กับกลุ่มเพื่อนในนามวง S'Question ซึ่งได้มีโอกาสได้โชว์เต้นในงานคอนเสิร์ตงานหนึ่ง จนมีโมเดลดิ่งมองที่เล็งเห็นความสามารถได้ส่ง มาร์ค คนัสนันท์ ไปเรียนฝึกร้องฝึกเต้นกับค่ายเพลงที่ประเทศเกาหลีใต้นาน 2 ปี แต่ในช่วงที่ฝึกกลับเกิดอุบัติเหตุได้รับบาดเจ็บที่เท้า จึงทำให้ทุกอย่างหยุดลงและเดินทางกลับประเทศไทย
และนอกจากนี้ยังเคยออกซิงเกิลแรกคือเพลง Tonight ซึ่งเป็นเพลงที่มีถึง 3 ภาษา นั่นก็คือ ไทย อังกฤษ และเกาหลี คือวง MJ (Mark-Jin) เป็นการรวมตัวของศิลปินชาวไทย มาร์ค คนัสนันท์ และเกาหลี ซึ่งก็คือ จิน จูฮย็อง เมื่อปี 2556
| rowspan = "1" | 2558
ลอว์แอนด์ออร์เดอร์ : หน่วยสืบสวนคดีอุกฉกรรจ์พิเศษ
ลอว์แอนด์ออร์เดอร์ : หน่วยสืบสวนคดีอุกฉกรรจ์พิเศษ () เป็นละครชุดทางโทรทัศน์ ออกอากาศทางช่องเอ็นบีซีของสหรัฐอเมริกา เริ่มฉายครั้งแรกในปี ค.ศ. 1999 โดยเป็นผลงานการสร้างสรรค์ของดิก วุล์ฟ ต่อจากลอว์แอนด์ออร์เดอร์ และเป็นการแสดงแตกแขนง (spin-off) เรื่องแรกและเรื่องเดียวของลอว์แอนด์ออร์เดอร์ที่ยังคงออกอากาศในปัจจุบัน
ฮาวลอง
"How long" เป็นซิงเกิลแรกของศิลปินดูโอ้ เดอะเทอร์ตี้เอทเยียร์สอโก ประพันธ์เนื้อร้องโดย อัจฉริยา ดุลยไพบูลย์ แต่งทำนองโดย อัจฉริยา ดุลยไพบูลย์, แทน ลิปตา และเรียบเรียงโดย อัจฉริยา ดุลยไพบูลย์ ออกจำหน่ายในวันที่ 28 กุมภาพันธ์ พ.ศ. 2556
เนื้อหาเพลงนี้ต้องการสื่อถึงบางครั้งการที่เรารักคนๆนึง ไม่รู้ว่าเรารักเค้ามานานเท่าไหร่ และยังไม่รู้ว่าหัวใจของเราจะรักคนๆนี้ต่อ­ไปอีกนานแค่ไหน "การรอคอย" อาจสมหวังหรือผิดหวัง แต่เวลาของความรักที่อยู่ในใจจะไม่มีวันหย­ุดเดิน
เพลง "How long" ติดอันดับสูงสุด 4 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 พฤษภาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ทางหลวงแผ่นดินหมายเลข 202
ทางหลวงแผ่นดินหมายเลข 202 สายชัยภูมิ–เขมราฐ เป็นทางหลวงแผ่นดินแนวตะวันตก-ตะวันออก มีระยะทางตลอดทั้งสาย 380.653 กิโลเมตร ผ่านจังหวัดต่าง ๆ ได้แก่ จังหวัดชัยภูมิ จังหวัดนครราชสีมา จังหวัดบุรีรัมย์ จังหวัดมหาสารคาม จังหวัดร้อยเอ็ด จังหวัดยโสธร จังหวัดอำนาจเจริญ และจังหวัดอุบลราชธานี
เริ่มต้นนับหลักกิโลเมตรที่ 0+000 จากแยกวงเวียนหน้าวัดชัยประสิทธิ์ ในเขตเทศบาลเมืองชัยภูมิ อำเภอเมือง จังหวัดชัยภูมิ เข้าเขตจังหวัดนครราชสีมา โดยผ่านอำเภอแก้งสนามนาง อำเภอบัวใหญ่ อำเภอสีดา อำเภอประทาย เข้าเขตจังหวัดบุรีรัมย์ โดยผ่านอำเภอบ้านใหม่ไชยพจน์ อำเภอพุทไธสง เข้าเขตจังหวัดมหาสารคาม โดยผ่านอำเภอพยัคฆภูมิพิสัย เข้าเขตจังหวัดร้อยเอ็ด โดยผ่านอำเภอปทุมรัตต์ อำเภอเกษตรวิสัย อำเภอสุวรรณภูมิ อำเภอพนมไพร เข้าเขตจังหวัดยโสธร โดยผ่านอำเภอเมืองยโสธร อำเภอป่าติ้ว เข้าเขตจังหวัดอำนาจเจริญ โดยผ่านอำเภอเมืองอำนาจเจริญ อำเภอปทุมราชวงศา และเข้าเขตจังหวัดอุบลราชธานี สิ้นสุดในเขตเทศบาลตำบลเขมราฐ อำเภอเขมราฐ จังหวัดอุบลราชธานี รวมระยะทางทั้งสิ้น 380.653 กิโลเมตร เป็นทางหลวง 2 ช่องจราจรตลอดสาย และ 4, 6 ช่องจราจร ในช่วงเขตเทศบาล และช่วงอำเภอพุทไธสงถึงอำเภอเกษตรวิสัย และบางส่วนในช่วงอำเภอเกษตรวิสัยถึงอำเภอสุวรรณภูมิ
ในช่วงอำเภอพยัคฆภูมิพิสัย ถึงอำเภอเมืองยโสธร ได้ถูกกำหนดเป็นทางหลวงเอเชียสาย 121 มีระยะทางประมาณ 178 กิโลเมตร
ยฺหวี เหยาเฉิน
ยฺหวี เหยาเฉิน (; ) เป็นนักกีฬาวอลเลย์บอลชายทีมชาติจีน รุ่นเยาวชน เกิดเมื่อ 19 สิงหาคม พ.ศ. 2538 ปัจจุบันเล่นในตำแหน่งตัวเซตและทำหน้าที่เป็นหัวหน้าทีมเยาวชนทีมชาติจีน
ยฺหวี เหยาเฉิน เกิดที่มณฑลเหลียวหนิง สาธารณรัฐประชาชนจีน เมื่อวันที่ 19 สิงหาคม ค.ศ. 1995 โดยคนในครอบครัวอย่างแม่และลุงของเขาต่างก็เป็นนักกีฬาวอลเลย์บอลทั้งคู่ จึงเป็นส่วนสำคัญที่ทำให้เขาเล่นวอลเลย์บอลตั้งแต่อายุ 10 ปี และด้วยความขยันฝึกซ้อมอย่างหนัก ทำให้ฝีมือของเขาพัฒนาไปอย่างรวดเร็ว ส่งผลให้เขาติดทีมวอลเลย์บอลของทีมชาติจีนชุดเยาวชนไปแข่งขันรายการวอลเลย์บอลเยาวชนชายชิงแชมป์เอเชีย 2012 ที่ประเทศอิหร่าน ขณะที่มีอายุได้ 17 ปี ซึ่งในรายการดังกล่าว เขาพาทีมชาติจีนคว้าเหรียญเงินได้สำเร็จ นอกจากนั้นเขายังได้รับตำแหน่งมือเซตที่ดีที่สุดของการแข่งขันรายการดังกล่าวด้วย และในปี ค.ศ. 2014 เขาได้รับเลือกให้เป็นหนึ่งในนักกีฬาวอลเลย์บอลทีมชาติจีนเข้าร่วมการแข่งรายการวอลเลย์บอลในเอเชียนคัพ โดยที่เขาได้รับเกียรติให้เป็นหัวหน้าทีมด้วย
จิตรภาณุ กลมแก้ว
จิตรภาณุ กลมแก้ว (เกิด 9 ธันวาคม พ.ศ. 2533) ชื่อเล่น บอล เป็นนักแสดงและนายแบบชาวไทย มีชื่อเสียงจากละครเรื่อง "ในม่านเมฆ" ในละครซีรีส์ชุด "ลูกไม้ของพ่อ"
จิตรภาณุ กลมแก้วเกิดในกรุงเทพมหานคร จบการศึกษาจากคณะรัฐศาสตร์ มหาวิทยาลัยบูรพา ปัจจุบันป็นนักแสดงสังกัด สถานีวิทยุโทรทัศน์ไทยทีวีสีช่อง 3
โดยบอลเข้าสู่วงการจาการเป็น นายแบบ โฆษณา และโฆษณาที่ทำให้บอลรู้จักคือ โฆษณาทรู และต่อมาปี 2557 มีละครเรื่องแรก คือ "ในม่านเมฆ" รับบทเป็น ปลัดเกษตร และปี 2558 และมีละครเรื่องสอง คือ "หงส์ (เลือดมังกร)" รับบทเป็น เฉินอี้เสียง (วัยหนุ่ม) เรื่อง "หนึ่งในทรวง " รับบทเป็น หมอประสงค์ เรื่อง "นางร้ายที่รัก " รับบทเป็น หมวดศาสตรา และเรื่อง "อีสาวอันตราย " รับบทเป็น ศิระ และในปีนี้บอลได้มีผลงานภาพยนตร์เรื่องแรกคือ " ป้าแฮปปี้ she ท่าเยอะ" รับบทเป็น ตุลย์ โดยได้มีโอกาสคู่กับนักแสดงรุ่นพี่อย่าง เขมนิจ จามิกรณ์
กีฬามวยปล้ำในโอลิมปิกฤดูร้อน 1976
การแข่งขันกีฬามวยปล้ำในโอลิมปิกฤดูร้อน 1976 เป็นการแข่งขันมวยปล้ำโอลิมปิกที่จัดขึ้นในมอนทรีออล ประเทศแคนาดา กำหนดแข่งขันระหว่างวันที่ 20 - 31 กรกฎาคม พ.ศ. 2519
เคนอิจิ ฮะยะกะวะ
เคนอิจิ ฮะยะกะวะ (; ) เป็นนักกีฬาแบดมินตันชายทีมชาติญี่ปุ่น เกิดเมื่อ 5 เมษายน พ.ศ. 2529 ปัจจุบันเล่นประเภทชายคู่โดยจับคู่กับ ฮิโระยุกิ เอนโดะ ปัจจุบันเป็นคู่มือวางอันดับที่ 3 ของโลก
ภวริศา พุทธวิบูลย์
ภวริศา พุทธวิบูลย์ เกิดวันที่ 11 พฤศจิกายน พ.ศ. 2535 เป็นนักแสดง นางแบบ
ภวริศา พุทธวิบูลย์ เกิดเมื่อวันที่ 11 พฤศจิกายน พ.ศ. 2535 โดยเธอเป็นบุตรคนเดียวของครอบครัว ต่อมา เธอทำการเปลี่ยนชื่อ จากชื่อเดิม คือ 'เมทิกา' เป็น 'ภวริศา' และใช้ชื่อนี้มาจนถึงปัจจุบัน
เธอจบการศึกษาในระดับอนุบาลและประถมศึกษา ที่โรงเรียนเซนต์ฟรังซีสซาเวียร์คอนแวนต์ จบการศึกษาในระดับตอนมัธยมศึกษาที่นานาชาติ The American school of bangkok จบการศึกษาในระดับมหาวิทยาลัยที่ Northumbria university
เข้าวงการตอนอายุ 17 เพราะไปแคสหนังเรื่องแรก คือ เรื่องเขี้ยวอาฆาต ของพี่พจน อานนท์ (พระนครฟิลม์) โดยตอนนี้เธอยังไม่มีสังกัดที่แน่นอน ยังคงเป็นนักแสดงอิสระ
อายัมปันซุห์
อายัม ปันซุห์ (Ayam pansuh) เป็นอาหารที่นำเนื้อไก่ไปปรุงในกระบอกไม้ไผ่ เติมน้ำ ปรุงรสและปิดจุกด้วยใบมันสำปะหลัง ต้นกำเนิดของอาหารชนิดนี้ไม่ทราบแน่ชัด แต่ชาวอีบันและชาวบีดายุห์บนเกาะซาราวะก์ นิยมเตรียมอาหารนี้ในช่วงเทศกาลกาไวดยักหรือฉลองการสิ้นสุดเทศกาลเก็บเกี่ยว อาหารนี้เป็นที่นิยมของชาวมาเลเซียบนเกาะซาราวะก์
ราชวงศ์ของลาว
ราชวงศ์ลาวเป็นราชวงศ์ที่ปกครองราชอาณาจักรลาวระหว่าง พ.ศ. 2447 – 2518 ผู้ก่อตั้งราชวงศ์ยุคใหม่คือพระเจ้าศรีสว่างวงศ์ซึ่งสืบเชื้อสายมาจากกษัตริย์ลาวโบราณคือขุนลอ ใน พ.ศ. 2518 ขบวนการปะเทดลาวนำโดยเจ้าสุพานุวงได้ล้มล้างรัฐบาลของพระราชอาณาจักรลาว จับกุมสมาชิกราชวงศ์ไปเข้าค่ายสัมมนา พระเจ้าแผ่นดิน พระราชินี มกุฏราชกุมารและพระเชษฐาของพระเจ้าแผ่นดินสิ้นพระชนม์ในค่ายสัมนา ต่อมา ใน พ.ศ. 2523 เจ้าสุริวงศ์ สว่างกลายเป็นประมุขราชวงศ์ ปัจจุบันสมาชิกราชวงศ์ลาวส่วนใหญ่อยู่ในฝรั่งเศส
พระมหากษัตริย์ลาวมีพระมเหสีเจ้าจอมหม่อมห้ามได้หลายพระองค์ แต่มีเพียงพระองค์เดียวที่ได้เป็นพระอัครมเหสี พระภรรยาอื่นๆ เรียกว่าหม่อม ตำแหน่งรองจากพระมหากษัตริย์เรียกพระมหาอุปราชหรือพระเจ้าอุปฮาด แต่หลังจากเจ้าเพชรราชสิ้นพระชนม์เมื่อ พ.ศ. 2502 ตำแหน่งนี้ได้ยกเลิกไป
เยโตร วิลเลิมส์
เยโตร วิลเลิมส์ () เกิดเมื่อวันที่ 30 มีนาคม ค.ศ. 1994 เป็นนักฟุตบอลชาวดัตช์ ปัจจุบันเล่นในตำแหน่งแบ็กซ้ายให้กับเปเอสเฟ ไอนด์โฮเฟินในลีกเอเรอดีวีซี เขาเป็นตัวแทนทีมชาติเนเธอร์แลนด์ในการแข่งขันฟุตบอลชิงแชมป์แห่งชาติยุโรป 2012 และเป็นผู้เล่นที่มีอายุน้อยที่สุดที่ได้ลงเล่นในการแข่งขันครั้งนั้น
อินเดอะเมโมรีออฟซัมเมอร์โรมานซ์
อินเดอะเมโมรีออฟซัมเมอร์โรมานซ์ () เป็นสตูดิโออัลบั้มชุดที่ 3 ของวงดนตรีแนวคลาสสิกร็อกร่วมสมัย ค็อกเทล อัลบั้มนี้ออกจำหน่ายเมื่อวันที่ 27 พฤศจิกายน พ.ศ. 2551 โดยเป็นอัลบั้มชุดสุดท้ายของค็อกเทลก่อนที่จะเซ็นสัญญากับค่ายเพลงจีนี่เรคคอร์ดส อัลบั้มนี้ได้รับการเสนอชื่อเข้าชิงรางวัลสีสันอวอร์ด ประจำปี พ.ศ. 2551 สาขาเพลงบรรเลงยอดเยี่ยม จากบทเพลง "ดาราดับแสง (เวอร์ชันบรรเลง)"
ชื่อของอัลบั้ม "อินเดอะเมโมรีออฟซัมเมอร์โรมานซ์" มีความหมายตรงกับชื่อของเพลง "ความทรงจำในค่ำฤดูร้อน" ซึ่งเป็นเพลงหลักของอัลบั้มนี้ ในภาคดนตรียังคงความเป็นร็อกจากอัลบั้มชุดที่แล้ว แต่เพิ่มความหนักแน่นขึ้น และใส่เสียงเครื่องสายเข้าไปทำให้ดนตรีมีความเป็นคลาสสิกร็อกเพิ่มขึ้น ทำให้แต่ละเพลงมีรายละเอียดของดนตรีมากขึ้น มีเพลงที่ทำมิวสิกวิดีโอจำนวน 3 เพลง ได้แก่ เพลง "ดาราดับแสง" เพลง "ความทรงจำในค่ำฤดูร้อน" และเพลง "อาจเพราะ"
เพลง "ดาราดับแสง" เพลงลำดับที่ 2 ของอัลบั้ม เป็นเพลงร็อคที่มีเครื่องสายมาประกอบด้วย มีเนื้อเพลงที่ใช้ภาษาเขียนบรรยายเรื่องราวทำให้สามารถจินตนาการความรู้สึกของเพลงได้ เพลงลำดับที่ 5 ของอัลบั้ม "ความทรงจำในค่ำฤดูร้อน" เป็นเพลงที่มีเรื่องราวในเนื้อเพลงจะคล้ายการบอกเล่าเรื่องราวหรือนิทาน ส่วนภาคดนตรีนั้น เพลงนี้มีรูปแบบวิธีการเล่นที่เรียบง่าย และนำความเป็นเอเชียสอดแทรกลงไปในส่วนของเครื่องสาย ส่วนเพลง "อาจเพราะ" เพลงลำดับที่ 8 ของอัลบั้ม เป็นเพลงที่ค็อกเทลบันทึกเป็นเพลงแรกในอัลบั้ม และเป็นเพลงในอัลบั้มที่ทุกคนในวงชื่นชอบมากที่สุด เพลงนี้สามารถสะท้อนอารมณ์ได้หลายแบบ เช่น มีอารมณ์เป็นเพลงเศร้า และเป็นเพลงที่ให้กำลังใจ เพราะจังหวะกับเนื้อเพลงที่ค่อนข้างจะขัดแย้งกัน และยังมีเพลง "พันธนาการ" ซึ่งมีดนตรีสังเคราะห์ที่ผสมผสานกับดนตรีร็อก และยังเป็นเพลงที่มีความยาวมากที่สุดในอัลบั้มอีกด้วย
เพลงทั้งหมดแต่งโดยค็อกเทล คำร้องและทำนองโดย ปัณฑพล ประสารราชกิจ
เผ่าพันธุ์ในสตาร์คราฟต์
เกมวางแผนเรียลไทม์ขายดีที่สุดของบลิซซาร์ดเอ็นเตอร์เทนเมนต์ "สตาร์คราฟต์" มุ่งเน้นกิจการระหว่างดาวในส่วนห่างไกลของดาราจักร โดยสามสปีชีส์และหลายกลุ่มแยกล้วนชิงความเป็นใหญ่ในส่วนนั้น สปีชีส์"สตาร์คราฟต์"ที่เล่นได้มีเทอร์แรน (Terrans) มนุษย์ที่ถูกเนรเทศจากโลกซึ่งเชี่ยวชาญในการปรับตัวกับทุกสถานการณ์ เซิร์ก (Zerg) เผ่าพันธุ์คล้ายแมลงซึ่งหมกมุ่นกับการกลืนเผ่าพันธุ์อื่นเพื่อแสวงความสมบูรณ์ของพันธุกรรม และโพรทอส (Protoss) เผ่าพันธุ์คล้ายมนุษย์ซึ่งมีเทคโนโลยีล้ำหน้าและความสามารถพลังจิต โดยพยายามรักษาอารยธรรมของพวกตนและวิถีชีวิตปรัชญาเคร่งครัดจากเซิร์ก แต่ละเผ่าพันธุ์มีโหมดยุทธการผู้เล่นคนเดียวในเกมวางแผนเรียลไทม์"สตาร์คราฟต์"แต่ละเกม นอกเหนือจากสามเผ่าพันธุ์นี้ ยังมีเผ่าพันธุ์เล่นไม่ได้ต่าง ๆ เป็นส่วนหนึ่งของเรื่องชุด"สตาร์คราฟต์" ที่เด่นที่สุดคือ เซลนากา (Xel'Naga) เผ่าพันธุ์ซึ่งแสดงเด่นในประวัติศาสตร์เผ่าพันธุ์โพรทอสและเซิร์ก
เซิร์ก (Zerg) เป็นเผ่าพันธุ์ต่างดาวที่ปรากฏในวิดีโอเกมสตาร์คราฟต์ ลักษณะของเผ่าพันธุ์นี้ จะใช้จิตวิญญาณร่วมกันซึ่งมีผู้ออกคำสั่งสูงสุดคือ โอเวอร์ไมนด์ โดยเซิร์กจะแบ่งออกเป็น บรูดส์ (broods - กลุ่มของสิ่งมีชีวิต) ซึ่งแต่ละบรูดส์จะมีหน้าที่ต่างกันไป และถูกควบคุมโดย เซเลเบรต (Celebrate) ซึ่งรับคำสั่งจากโอเวอร์ไมนด์
สปีชีส์เซิร์กเริ่มแรกถูกค้นพบที่ดาวเซอรัส (Zerus) ในใจกลางกาแล็กซีทางช้างเผือก โดยชนเผ่าโบราณลึกลับ เซล'นากา (Xel'Naga) ละทิ้ง โพรทอสส์ (Protoss) เผ่าพันธุ์ที่มีลักษณะคล้ายมนุษย์ บนดาว ไอเออร์(Aiur) เซิร์ก ถูกสร้างขึ้นโดยเริ่มจากจุดต่ำสุดของสิ่งมีชีวิต แรกเริ่มเป็นเพียงแค่ปรสิตทั่วนั้น แต่บรรจุ "ความบริสุทธิ์แห่งจิต" เอาไว้โดยเซล'นากา การควบคุมการวิวัฒนาการโดยเซล'นากา ทำให้เซิร์กสามารถอยู่รอดได้ในสภาพแวดล้อมบนดาวที่ร้อนระอุ และวิวัฒนาการอย่างรวดเร็ว พวกมันยึดรางสิ่งมีชีวิตที่แข็งแกร่งบนดาวเป็นร่าง ต่อมา เซล'นากา จำได้ถึงความผิดพลาดครั้งก่อนจึงได้สร้าง Overmind สิ่งมีชีวิตคล้ายสมองขนาดยักษ์ที่ออกคำสั่งไปยังเผ่าพันธุ์เซิร์ก ในตอนเริ่มแรกมันเป็นเพียงสิ่งมีชีวิตที่มีความนึกคิดเล็กน้อย โดยใช้สัญชาตญาณและความนึกคิดต่อเนื่องของกลุ่มเซิร์ก แต่โอเวอร์ไมนด์ได้วิวัฒนาการอย่างรวดเร็ว แต่โอเวอร์ไมนด์นั้นยังมีพลังที่ไม่มาทำให้การควบคุมกองทัพเป็นไปอย่างล่าช้าและยากลำบากต่อมาโอเวอร์ไมนด์ไม่ได้ออกคำสั่งไปยังฝูงเซิร์กโดยตรง สปีชีส์ใหม่จึงได้เกิดขึ้น โอเวอร์ไมนด์ได้สร้าง Celebrate ให้เป็นเหมือนกับแม่ทัพของตน ซึ่งมีความคิดเป็นของตัวเองแต่จะต้องไม่ขัดคำสั่งของโอเวอร์ไมนด์ เริ่มส่งคำสั่งให้กับเซเลเบรตซึ่งจะส่งคำสั่งต่อไปให้ Overlord แต่โอเวอร์ลอร์ดไม่มีความคิดเป็นของตนจะรับคำสั่งโดยตรงจากเซเลเบรตและส่งต่อไปยังกองทหารของตน เซเลเบรตแต่ละตนจะมีกองทัพในสังกัดเป็นของตนและก็จะมีพวกทหารที่เป็นสายพันธุ์พิเศษเป็นของตนด้วย ทำให้โอเวอร์ไมนด์สามารถคุมกองทพได้รวดเร็วมากขึ้น
ปาเซิมบูร์
ปาเซิมบูร์ () เป็นสลัดแบบมาเลเซีย ใส่แตงกวา มันฝรั่ง หัวผักกาด ถั่วงอก กุ้งทอด ปูทอด หมึกทอด หรืออาหารทะเลอย่างอื่นกินกับซอสใส่ถั่วรสหวานและเผ็ด เป็นอาหารที่พบมากทางภาคเหนือของมาเลเซียโดยเฉพาะปีนัง ในพื้นที่อื่นมักเรียก โรจะก์มามะก์
เดอะ แมน ฟรอม อั.ง.เ.คิ.ล. คู่ดุไร้ปรานี
เดอะ แมน ฟรอม อั.ง.เ.คิ.ล. คู่ดุไร้ปรานี () เป็นภาพยนตร์แนวสายลับ/โลดโผน/ตลก กำกับและร่วมเขียนบทโดยกาย ริตชี โดยดัดแปลงจากละครโทรทัศน์ของเอียน เฟลมมิง, นอร์แมน เฟลตันและแซม โรล์ฟ เป็นเรื่องราวของสายลับ 2 คนที่เป็นอริกันในสงครามเย็น แต่ต้องร่วมมือกันปกป้องโลก นำแสดงโดยเฮนรี แควิลล์, อาร์มี แฮมเมอร์ และฮิว แกรนต์
ในปี ค.ศ. 1963 นโปเลียน โซโล สายลับ CIA ลอบพาตัวเกบี เทลเลอร์ออกจากเยอรมนีตะวันออก ทั้งสองถูกอิลิยา คูรียากิน สายลับ KGB ไล่ตามแต่หนีรอดมาได้ โซโลได้รับข้อมูลจากซอนเดอส์ ผู้บังคับบัญชาว่ารูดี เกลเลอร์ ลุงของเกบีทำงานให้กับบริษัทขนส่งของอเล็กซานเดอร์และวิกตอเรีย วินชิเกร์รา สองคนนี้วางแผนให้อูโด เทลเลอร์ พ่อของเกบีผู้เป็นอดีตนักวิทยาศาสตร์ของนาซีสร้างอาวุธนิวเคลียร์ให้ ซอนเดอส์จึงต้องให้ CIA ร่วมมือกับ KGB หรือให้โซโลร่วมมือกับคูรียากินเพื่อยับยั้งแผนการดังกล่าว โดยโซโลและคูรียากินต่างได้รับคำสั่งให้ขโมยแผ่นดิสก์ที่มีข้อมูลการสร้างอาวุธนิวเคลียร์ของอูโดอย่างลับ ๆ
โซโล คูรียากินและเกบีเดินทางไปที่โรม โดยคูรียากินและเกบีแสดงตัวเป็นคู่หมั้น ส่วนโซโลเป็นพ่อค้าวัตถุโบราณ โซโลบอกคูรียากินว่าพวกเขาถูกจับตามองอยู่ คูรียากินจึงไม่ตอบโต้เมื่อถูกขโมยนาฬิกาที่เขาได้มาจากพ่อ ต่อมาที่งานแข่งรถจัดโดยพวกวินชิเกร์รา โซโลและคูรียากินสืบจนพบว่าการสร้างอาวุธนิวเคลียร์ใกล้สำเร็จแล้ว ทั้งสองจึงลอบเข้าไปในโรงงานของวินชิเกร์รา แต่สัญญาณเตือนภัยกลับทำงานจึงทำให้ต้องหลบหนีออกมาทางน้ำ คูรียากินจมน้ำแต่โซโลช่วยไว้ได้ ด้านวิกตอเรียที่สงสัยโซโลและคูรียากินเดินทางมาที่โรงแรมที่ทั้งสองพักอยู่และพบโซโลอยู่ในห้อง วันต่อมาเกบีไปพบรูดีและอเล็กซานเดอร์ พร้อมทั้งหักหลังโซโลและคูรียากิน คูรียากินหนีรอดไปได้ ส่วนโซโลถูกวางยาสลบและจับตัวไปทรมาน ต่อมาคูรียากินมาช่วยโซโลและเค้นข้อมูลจากรูดีจนพบว่าตอนนี้อาวุธนิวเคลียร์อยู่บนเกาะของพวกวินชิเกร์รา เกบีไปพบอูโด โดยอูโดถ่วงเวลาให้เกบีหนีไป แต่อูโดถูกวิกตอเรียยิงเสียชีวิต
ขณะเดียวกัน โซโลและคูรียากินถูกมิสเตอร์เวฟเวอรี เจ้าหน้าที่ MI6 เรียกไปพบ เวฟเวอรีบอกโซโลและคูรียากินว่า แท้จริงแล้วเกบีเป็นสายลับที่ทำงานให้เขาและพาทั้งสองคนไปที่เกาะของวินชิเกร์รา อเล็กซานเดอร์พยายามหลบหนีออกมาพร้อมหัวรบนิวเคลียร์แต่ถูกคูรียากินขัดขวางและฆ่าตาย แต่หัวรบดังกล่าวเป็นของปลอม ส่วนของจริงอยู่กับวิกตอเรียที่รอส่งมอบอยู่บนเรือ โซโลติดต่อวิกตอเรียจนหาตำแหน่งเรือพบและให้เวฟเวอรีสั่งยิงจรวจทำลายเรือลำนั้น ส่วนดิสก์ข้อมูลตกอยู่ในมือของโซโล
เมื่อกลับมาที่โรงแรม คูรียากินมาหาโซโลเพื่อแย่งชิงดิสก์ แต่เขาลังเลเมื่อโซโลคืนนาฬิกาของพ่อคูรียากินที่ถูกขโมยไปก่อนหน้านี้ให้ ทั้งสองตัดสินใจทำลายดิสก์ทิ้ง ต่อมาเกบีและเวฟเวอรีมาพบทั้งสอง เวฟเวอรีบอกว่ามีภารกิจใหม่ที่อิสตันบูลรออยู่และบอกชื่อทีมใหม่ว่าชื่อ "อั.ง.เ.คิ.ล." (U.N.C.L.E.)"เดอะ แมน ฟรอม อั.ง.เ.คิ.ล. คู่ดุไร้ปรานี" ทำรายได้เปิดตัวในประเทศไทย 3.0 ล้านบาท ระหว่างวันที่ 27 สิงหาคม – 2 กันยายน 2015 ภาพยนตร์เรื่องนี้ทำรายได้ในประเทศไทย 18.53 ล้านบาท
"เดอะ แมน ฟรอม อั.ง.เ.คิ.ล. คู่ดุไร้ปรานี" ได้รับรางวัล
กลับมาเป็นเหมือนเดิมได้ไหม
"กลับมาเป็นเหมือนเดิมได้ไหม" เป็นซิงเกิลของวงดนตรีเครสเชนโด้ เป็นเพลงประกอบละครโทรทัศน์เรื่อง "เกมร้ายเกมรัก" ทางช่อง 3 ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองโดย ปรเมศวร์ เหมือนสนิท และเรียบเรียงโดย เครสเชนโด้ ออกจำหน่ายในวันที่ 28 ตุลาคม พ.ศ. 2554 เพลงนี้ยังถูกรวมในอัลบั้มของ "Continue"เพลง "กลับมาเป็นเหมือนเดิมได้ไหม" ได้อันดับสูงสุดที่ 9 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 4 ธันวาคม พ.ศ. 2554 และได้อันดับสูงสุดที่ 26 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 18 ธันวาคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
จากความสำเร็จของซิงเกิล "กลับมาเป็นเหมือนเดิมได้ไหม" ของวงเครสเชนโด้ ทำให้ได้ออกซิงเกิลพิเศษอะคูสติกขึ้นมาเพื่อขอบคุณสำหรับการตอบรับของเพลงนี้ ออกจำหน่ายในวันที่ 28 ตุลาคม พ.ศ. 2554 เพลงนี้ยังถูกรวมในอัลบั้มของ "Continue (Limited Edition)" ซึ่งวางจำหน่ายในปี พ.ศ. 2555
นาซีปาปริก์
นาซีปาปริก์ () เป็นอาหารประเภทข้าวของมาเลเซียที่ปรุงรสด้วยน้ำพริก เป็นอาหารที่ได้รับอิทธิพลจากอาหารไทยคือผัดพริก ปัจจุบันถือเป็นส่วนหนึ่งของอาหารมาเลเซีย
สุสานแห่งชาติอัลตัน-โอจี
สุสานแห่งชาติอัลตัน-โอจี (; ) ตั้งอยู่ที่อูลานบาตอร์ เมืองหลวงของประเทศมองโกเลีย
แดมดิน ชุคบาตาร์ ซึ่งเป็นบุรุษผู้ทำการปฏิวัติได้รับการฝังร่าง ณ ที่แห่งนี้ในปี ค.ศ. 1923 ทว่าในภายหลังได้มีการขุดเพื่อย้ายไปอยู่ที่สุสานชุคบาตาร์ ร่วมกับคอร์ลูจีน ชอยบาลซาน ครั้นแล้วก็ได้มีการขุดศพของผู้ปกครองทั้งสองขึ้นอีกครั้งเพื่อทำพิธีเผา โดยคณะนักบวชมหายาน. ก่อนที่จะมีการฝังเถ้าไว้ที่นี่ ในปี ค.ศ. 2005
สตีเปิลร็อก
สตีเปิลร็อก () เป็นหินที่ใหญ่ที่สุดของบาร์เร็ตต์รีฟ ซึ่งอยู่ปากทางทิศตะวันตกของเวลลิงตันฮาร์เบอร์ โดยมีความสูง 7 เมตรจากระดับน้ำทะเล ในภาษาเมารีเรียกหินก้อนนี้ว่า ทีอาโรโร-โอ-คูเป (ซึ่งหมายถึง ด้านหน้าของคูเป) หลังจากได้มีการเปลี่ยนชื่ออย่างเป็นทางการ ณ วันที่ 3 กันยายน ค.ศ. 2009 จาก ทีอูเร-โอ-คูเป (ซึ่งหมายถึง ลึงค์ของคูเป) ทั้งนี้ คูเป เป็นตำนานการค้นพบในอาเทียรัว โดยได้มีกล่าวถึงหินก้อนนี้ว่า มาจากการที่เขาได้รับบาดเจ็บในขณะว่ายน้ำ
จาง เลี่ยง (ราชวงศ์ถัง)
จาง เลี่ยง () ขุนศึกคนสำคัญผู้ร่วมสถาปนาราชวงศ์ถัง ในปี พ.ศ. 1161
ในรัชสมัยจักรพรรดิถังไท่จง เมื่ออัครมหาเสนาบดีคนเก่าถูกปลดและถูกประหารเนื่องจากได้ร่วมมือกับองค์รัชทายาทพยายามก่อกบฏโค่นล้มราชบัลลังก์ จางในฐานะรองอัครมหาเสนาบดีจึงได้ขึ้นดำรงตำแหน่งอัครมหาเสนาบดีแทน
จาง เลี่ยง ถูกประหารเมื่อวันที่ 17 เมษายน พ.ศ. 1189 อันตรงกับช่วงปลายรัชสมัย ถังไท่จง
สโมสรฟุตบอลนิวยอร์กซิตี
สโมสรฟุตบอลนิวยอร์กซิตี () เป็นสโมสรฟุตบอลจากเมืองนิวยอร์กซิตีในสหรัฐอเมริกา ปัจจุบันเล่นอยู่ในเมเจอร์ลีกซอกเกอร์ ภูมิภาคตะวันออก ซึ่งสโมสรฟุตบอลนิวยอร์กซิตีเพิ่งได้เข้าร่วมเป็นสมาชิกของเมเจอร์ลีกซอกเกอร์เมื่อปี 2013
วัดโคได
วัดโคได () เป็นวัดในนิกายเซนสำนักรินไซ ตั้งอยู่ในแขวงฮิงาชิยามะ ของนครเกียวโต เป็นวัดลูกที่ใหญ่ที่สุดในสาขาของวัดเค็นนิน ก่อตั้งเมื่อปี พ.ศ. 2149 ก่อตั้งโดย ซูไงฮาระ ยาซูโกะ ภริยาหม้ายของอดีตอัครมหาเสนาบดี โทโยโตมิ ฮิเดโยชิ เพื่อเป็นการลำรึกถึงสามีผู้ล่วงลับของเธอ
สวนของวัดโคไดได้รับการขึ้นทะเบียนเป็นโบราณสถานและทัศนียสถานประจำชาติญี่ปุ่น
อะชิกะงะ โยะชิโนะริ
อะชิกะงะ โยะชิโนะริ () โชกุน ลำดับที่ 6 แห่ง รัฐบาลโชกุนอะชิกะงะ ดำรงตำแหน่งช่วงปี ค.ศ. 1428 ถึง ค.ศ. 1441
อะชิกะงะ โยะชิโนะริ เกิดเมื่อค.ศ. 1394 เป็นบุตรชายของโชกุนอะชิกะงะ โยะชิมิสึ () กับภรรยาน้อยคือนางฟุจิวะระ โนะ โยะชิโกะ () มีพี่ชายร่วมมารดาคืออะชิกะงะ โยะชิโมะชิ () ในปีเดียวกันกับที่โยะชิโนะริเกิดขึ้น โชกุนโยะชิมิสึผู้เป็นบิดาได้สละตำแหน่งโชกุนให้แก่โยะชิโมะพี่ชาย ขึ้นครองตำแหน่งโชกุนต่อจากบิดา เพื่อไม่ให้เกิดความขัดแย้งทางการเมือง โยะชิโนะริจึงบรรพชาเป็นพระภิกษุได้รับฉายาว่า พระภิกษุกิเอ็ง () ในค.ศ. 1408
ในค.ศ. 1423 โชกุนโยะชิโมะชิ สละตำแหน่งให้แก่บุตรชายของตนเองคือ อะชิกะงะ โยะชิกะซุ () ขึ้นเป็นโชกุนคนต่อมา แต่ทว่าโชกุนโยะชิกะซุดำรงตำแหน่งโชกุนได้เพียงสองปีก็ถึงแก่อสัญกรรมในค.ศ. 1425 จากนั้นอีกสามปีโชกุนโยะชิโมะชิก็ถึงแก่อสัญกรรมในค.ศ. 1428 โดยปราศจากทายาท บรรดาผู้แทนของรัฐบาลโชกุนอะชิกะงะเดินทางไปยังศาลเจ้าฮะชิมัง อิวะชิมิซุ () ในเมืองเคียวโตะเพื่อทำการเสี่ยงทายหาผู้สืบทอดตำแหน่งโชกุนต่อไป ผลการเสี่ยงทายปรากฏว่า พระภิกษุกิเอ็งได้รับเลือกให้เป็นโชกุนคนต่อมา พระภิกษุกิเอ็งจึงสึกออกจากบรรพชิตมาเพื่อดำรงตำแหน่งโชกุน
ในสมัยของโชกุนโยะชิโนะริมีเหตุการณ์สำคัญสองอย่างได้แก่ การฟื้นฟูความสัมพันธ์กับจีนราชวงศ์หมิง และสงครามกับ"คันโตคุโบ" ()
แม้ว่าโชกุนโยะชิมิสึผู้เป็นบิดาได้เริ่มนำรัฐบาลโชกุนฯสร้างความสัมพันธ์กับราชสำนักจีนราชวงศ์หมิงตั้งแต่ค.ศ. 1402 แต่ในสมัยของโชกุนโยะชิโมะชิผู้เป็นพี่ชายได้ตัดความสัมพันธ์กับจีน ในสมัยของโชกุนโยะชิโนะริค.ศ. 1433 โยะชิโนะริได้ฟื้นฟูความสัมพันธ์กับราชสำนักจีนอีกครั้งโดยการส่งคณะทูตไปเจริญสัมพันธไมตรียังนครปักกิ่งตรงกับรัชสมัยของจักรพรรดิเซฺวียนเต๋อ นำประเทศญี่ปุ่นเข้าสู่ระบอบบรรณาการจิ้มก้องอีกครั้ง และจัดตั้ง"โทเซ็ง-บุเงียว" ( ) ขึ้นในค.ศ. 1434เพื่อดูแลเรื่องงานการทูตกับจีน
ในภูมิภาคคันโต มีผู้สำเร็จราชการแทนโชกุนเรียกว่า "คันโตคุโบ" ซึ่งพำนักอยู่ที่เมืองคะมะกุระและมีอำนาจเหนือซะมุไรในภูมิภาคคันโตและภาคตะวันออกทั้งมวล ด้วยอำนาจอันมหาศาลของ"คันโตคุโบ" ทำให้"คันโตคุโบ"กลายเป็นคู่แข่งทางการเมืองของรัฐบาลโชกุนที่เมืองเกียวโต ในค.ศ. 1438 "คันโตคุโบ"อะชิกะงะ โมะชิอุจิ () ซึ่งเป็นหนึ่งในผู้มีสิทธิ์ขึ้นดำรงตำแหน่งโชกุนหลังจากการถึงแก่อสัญกรรมของโชกุนโยะชิโมะชิ แต่พลาดโอกาสไปในการเสี่ยงทายที่ศาลเจ้า "คันโตคุโบ"โมะชิอุจิต้องการตำแหน่งโชกุนที่เกียวโต จึงก่อการกบฎต่อโชกุนโยะชิโนะริ เรียกว่า สงครามปีเอเกียว () โชกุนโยชิโนะริส่งทัพเข้ายึดเมืองคะมะกุระได้สำเร็จ "คันโตคุโบ"โมะชิอุจิทำการเซ็ปปุกุเสียชีวิต ทำให้ตำแหน่ง"คันโตคุโบ"ว่างลง
ในค.ศ. 1440 โชกุนโยะชิโนะริมีความต้องการที่จะปลด อะกะมะซึ มิซึซุเกะ ()  "ชูโง"เจ้าครองแคว้นในภูมิภาคชูโงะกุออกจากตำแหน่ง สร้างความวิตกกังวลให้แก่อะกะมะซึ มิซึซุเกะ ปีต่อมาค.ศ. 1441 หลังจากที่โชกุนโยะชิโนะริเสร็จสิ้นสงครามในภูมิภาคคันโตและเดินทางกลับกรุงเกียวโต อะกะมะซึ มิซึซุเกะ ได้เชื้อเชิญให้โชกุนโยะชิโนะริเดินทางมายังคฤหาสน์ของตนเพื่อฉลองสังสรรค์ ในงานเลี้ยงนั้นเกิดความวุ่นวายและโชกุนโยะชิโนะริถูกลอบสังหารถึงแก่อสัญกรรม อะกะมะซึ มิซึซุเกะ หลบหนีกลับไปยังแคว้นของตน รัฐบาลโชกุนฯส่งทัพไปทำการสังหารอะกะมะซึ มิซึซุเกะ ได้สำเร็จ อะชิกะงะ โยะชิกะซึ () ผู้เป็นบุตรชายคนโตของโชกุนโยะชิโนะริขึ้นดำรงตำแหน่งโชกุนต่อมา
กระทรวงความมั่นคงแห่งมาตุภูมิ
กระทรวงความมั่นคงแห่งมาตุภูมิ () เป็นกระทรวงหนึ่งของรัฐบาลกลางแห่งสหรัฐอเมริกา เมื่อแรกก่อในปี พ.ศ. 2544 มีสถานะเป็นคณะกรรมการความมั่นคงแห่งชาติ (Commission on National Security) การตั้งคณะกรรมการนี้เป็นผลมาจากเหตุวินาศกรรม 11 กันยายน ก่อนที่ในอีกหนึ่งปีต่อมาจะได้รับการยกฐานะเป็นกระทรวง มีหน้าที่รับผิดชอบในการป้องกันแผ่นดินสหรัฐจากการก่อการร้าย, อุบัติภัยโดยฝีมือมนุษย์ ตลอดจนภัยพิบัติต่างๆ กระทรวงความมั่นคงแห่งมาตุภูมินี้ อาจเทียบได้กับ กระทรวงมหาดไทย หรือกระทรวงกิจการภายในของหลายๆประเทศ
กระทรวงความมั่นคงแห่งมาตุภูมิไม่มีอำนาจในการสั่งการกองทหารโดยตรง ซึ่งปฏิบัติการทางทหารเป็นความรับผิดชอบของกระทรวงกลาโหม กระทรวงมาตุภูมิมีหน้าที่เกี่ยวกับกิจการภายในแผ่นดินแม่เท่านั้น ทั้งนี้แต่ในเหตุภัยพิบัติธรรมชาติ กระทรวงกลาโหมอาจยินยอมให้อำนาจสั่งการกองทหารส่วนหนึ่งแก่กระทรวงความมั่นคงแห่งมาตุภูมิในการบรรเทาทุกข์ประชาชน
ด้วยจำนวนเจ้าหน้าที่ในสังกัดกระทรวงกว่า 240,000 คน ทำให้กระทรวงความมั่นคงแห่งมาตุภูมิเป็นกระทรวงขนาดใหญ่เป็นอันดับ 3 ของรัฐบาล รองจากกระทรวงกิจการทหารผ่านศึก และกระทรวงกลาโหมที่มีจำนวนคนในสังกัดมากสุด
รักเธอไปก่อน
"รักเธอไปก่อน" เป็นซิงเกิลของวงดนตรีเครสเชนโด้ ประพันธ์เนื้อร้องโดย ตรัย ภูมิรัตน, เขมวัฒน์ เริงธรรม แต่งทำนองโดย นรเทพ มาแสง, เขมวัฒน์ เริงธรรม และเรียบเรียงโดย นรเทพ มาแสง โดยเป็นการเปิดตัวครั้งแรกของ เก้ง เขมวัฒน์ เริงธรรม นักร้องนำคนใหม่ หลังจากที่ นัท ชาติชาย มานิตยกุล นักร้องคนเก่าได้ออกจากวงเครสเชนโด้ไป
เพลงนี้ต้องการสื่อถึงการ “ให้” โดยในเพลงคือการ “ให้ความรัก” กับคนที่เราแอบรักและไม่รู้ว่าเขาคิดยังไง แต่วันนี้สิ่งที่เราจะทำได้ก็คือการแสดงคว­ามรักจากเราให้เขาได้เห็นก่อน ซึ่งคงเป็นการเริ่มต้นที่ง่ายที่สุดสำหรับ­ความรักบทต่อๆไป และด้วยการตีความ “ความรัก” ที่เข้าใจง่ายรวมถึงเป็นสถานการณ์ที่เกิดข­ึ้นได้กับทุกๆคน
เพลง "รักเธอไปก่อน" ได้อันดับ 56 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอรเพลย์ ประจำวันที่ 8 พฤศจิกายน พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
รู้และเข้าใจ
"รู้และเข้าใจ" เป็นซิงเกิลของวงดนตรีเครสเชนโด้ ประพันธ์เนื้อร้อง-แต่งทำนองและเรียบเรียงโดย นรเทพ มาแสง (นอ) โดยเนื้อหาของเพลงนี้เป็นภาคต่อเพลง "ระหว่างเราสองคน" ของเอ๊ะ จิรากร โดยเป็นบทสรุปเนื้อเรื่องความรักของวัยรุ่­นสองคน และมิวสิกวีดิโอนี้มีเสฎฐวุฒิ อนุสิทธิ์และเขมิศรา พลเดช มาแสดงในมิวสิกวีดิโอเพลง "รู้และเข้าใจ" ติดอันดับสูงสุด 15 ของชาร์ต GMM Grammy Gmember Song Chart Top 100 ประจำวันที่ 9 มีนาคม พ.ศ. 2558 จากการจัดอันดับของเว็บไซต์ Gmember.com
กีฬามวยปล้ำในโอลิมปิกฤดูร้อน 1980
การแข่งขันกีฬามวยปล้ำในโอลิมปิกฤดูร้อน 1980 เป็นการแข่งขันมวยปล้ำโอลิมปิกที่จัดขึ้นในกรุงมอสโก สหภาพโซเวียต กำหนดแข่งขันระหว่างวันที่ 20 - 31 กรกฎาคม พ.ศ. 2523
พิภู พุ่มแก้ว
พิภู พุ่มแก้วกล้า (ชื่อเล่น: ต๊ะ) อดีตดีเจ ทางคลื่นซี้ด 97.5 FMเคยเป็น ผู้ประกาศข่าว ของสถานีโทรทัศน์ช่อง 9 เอ็มคอตเอชดี และ สถานีโทรทัศน์ไทยทีวีสีช่อง 3 ในรายการ เรื่องเล่าเช้านี้ ปัจจุบันเป็นพนักงานประจำของสำนักข่าว The Standard โดยมีงานหลักคือ ผู้ประกาศข่าว รายการ The Standard Daily รวมทั้งได้ตัดสินใจมาเป็นผู้ประกาศข่าวทางช่อง GMM25 ในรายการ เช้าวันนี้ GMM News
พิภู พุ่มแก้ว หรือ ต๊ะ และนามสกุลใหม่ที่ว่า พิภู พุ่มแก้วกล้า เกิดเมื่อวันที่ 9 สิงหาคม พ.ศ. 2526 เป็นบุตรของนายบุญล้อม-นางกุลนาถ พุ่มแก้ว มีน้องสาว 1 คือ น.ส.ภูริตา พุ่มแก้ว
เข้าวงการโดยการเคยเป็น 1 ในหนุ่มโสดคลีโอ ปี 2553(เบอร์39) จากนั้นมีผลงานเป็น ดีเจ ทางคลื่น ซี้ด 97.5 FM และไม่นานก็มาเป็นผู้ประกาศข่าว ของสำนักข่าวไทย ทางสถานีโทรทัศน์โมเดิร์นไนน์ และเป็นพิธีกรรายการ "สโมสรสุขภาพ" เป็นต้นมา และตั้งแต่กลางเดือนมิถุนายน 2559 ก็เป็นผู้ประกาศข่าว ในรายการข่าว เรื่องเล่าเช้านี้ ทางสถานีวิทยุโทรทัศน์ไทยทีวีสีช่อง 3 หลังจากนั้นก็ได้เป็นผู้ประกาศข่าว ในรายการข่าว เรื่องเล่าเสาร์-อาทิตย์ ตามลำดับ
ปัจจุบันได้ย้ายมาเป็นพนักงานประจำของสำนักข่าว The Standard โดยมีงานหลักคือ ผู้ประกาศข่าวรายการ The Standard Daily รวมทั้งได้ตัดสินใจมาเป็นผู้ประกาศข่าวทางช่อง GMM25 ในรายการ เช้าวันนี้ GMM News
abooklet Project : Twelve Colors 12 สีกับความหมายในหลากหลายบริบท